Gara-gara Tak Dibawa Mandi Kolam,  Lopak Sekolah Pun Jadi! Macam-macam Hal Ragamnya.

Lumrah anak-anak kecil, pantang nampak kolam air mesti hendak berendam sahaja tahunya. Begitu juga bila nampak air hujan, mesti teruja  bermain hujan.

Begitu juga kisah yang dikongsikan oleh seorang ibu tentang ragam anaknya mandi lopak air dek kerana tidak dibawa mandi kolam. Jom ikuti perkongsian menarik dan agak lucu juga jika dilihat.

Ini perkongsiannya.

Terkejut ummi…Ada cikgu bagi tahu…”Ita anak ko main air!!”.Ingatkan sikit-sikit je…rupanya dia berenang…abangnya tegur..abangnya kena kejar.

Bila tanya…jawapan dia…ummi tak nak bawa adik mandi kolam kenapa?. Ummi malas nak kejar..nanti dia lari keliling sekolah…Ummi yang penat.

Seronok berganda-berganda bila ramai penonton.
#Anak anugerah illahi.


“Mama, Aqil Nak Pergi Syurga Tau.” Check In Hotel Kerana Atuk Sakit, Tak Sangka Cucu ‘Pergi Dulu’ Lemas Di Kolam

Hati ibu mana yang tak pilu bila melihat sekujur tubuh anak tidak bernyawa lagi. Biar menangis air mata darah sekalipun, namun tidak mampu menghidupkan kembali anaknya. Keriangan mandi manda bersama keluarga bertukar tragedi apabila anak kesayangan keluarga ini lemas dan meninggal dunia di hospital.

PERGINYA TAK KAN KEMBALI, PERJALAN AQIL ANAK SYURGA. RINDU YANG TIADA PENGHUJUNG.

Acik rindu aqil, aqil tinggalkan kami sekelip mata je. Dalam gembira Allah hantar dugaan hebat untuk kami semua semalam. Tak sangka semalam hari terakhir aqil sayang. Ceritanya begini. Kami bukan pergi holiday atau suka suka sebenarnya.

GAMBAR 1.
Abah masuk wad, jadinya aku ambil keputusan untuk stay hotel dekat dengan hospital abah. Mula mula aku cuma nak ambil 1 bilik sahaja. Disebabkan aku nak mudahkan urusan mak, adik, kakak nak tengok abah kat hospital tanpa ulang alik ke rumah aku ambil 2 bilik untuk kami stay di the shore melaka. Malam tu sebelum check in hotel, Kami semua tengok abah. Aqil pun ada tu, aqil jumpa atok malam tu. Salam atok, ada sedikit perbualan aqil dengan atok malam last jumpa atok. 😥

GAMBAR 2.
Aqil, mama, papa, aleesya, cu dengan abang qimie datang hotel yang aku check in. Mama dia bagitahu dia paling suka sangat nak ke hotel, mama dah janji nanti boleh mandi kolam renang pagi esok. Aqil suka bila semua saudara sebaya dengan dia ada sekali. Malam tu aqil tido dengan family aqil, sebelum ni memang jarang nak tengok semua family aqil kumpul semua. Abang selalu takda. Malam tu, semua sibuk nak tido hotel. Tido ramai ramai.

GAMBAR 3.
Bila sampai je bilik, pertama sekali dah excited tunjuk kolam renang yang permandangannya dari bilik hotel. Dalam hati aku, esok mesti dorang semua suka nak mandi kolam renang sebelum tengok atok.

GAMBAR 4.
Aqil dalam bilik hotel dengan keadaan sangat suka bila dapat berkumpul ramai ramai.

GAMBAR 5.
Pagi sebelum turun ke kolam renang, aqil tengok atok kat hospital jalan Kaki dengan mama. Nak ambil opah sarapan, sebab opah tak tido hotel. Jaga atok malam tu. Sebelum ni pun mama aqil selalu cakap, aqil tak makan dah banyak hari. Selalu aqil paling suka makan. Kalau tengok aqil makan, selera bukan main lagi. Pagi tu nak sarapan aqil jumpa atok. Atok cakap dengan aqil.“Aqil duduk sini dengan atok eh”. Aqil bawak opah sarapan. Pagi Tu aqil makan roti canai suku je. Mama tanya
“aqil nak makan tak?”
“Taknak mama”
“Aqil nak minum ais kosong je”
Selalu aqil minum Milo ais, pagi tu Minta ais kosong je.

GAMBAR 6,7,8&9.
Semua dah excited tunggu aqil balik hotel balik lepas sarapan. Sebab nak mandi kolam renang sama sama. Aqil balik hotel, rizqi, rifai, rafanda aleesya semua dah turun bawah dulu. Cuma aqil dengan papa je lambat. Aqil cakap dengan papa nak buang air besar dulu, baru turun mandi.

Lepastu aqil turun bawah dalam keadaan sangat gembira tak sabar nak mandi dan bermain. Aku pun join sama mandi. Aqil memang sentiasa di jaga oleh papa aqil. Mana saja aqil pergi papa dia akan ikut. Lepas je kami semua main di kolam kanak kanak yang ada playground. Kami dah tak nampak aqil dengan papa aqil. Aqil pergi bermain jauh sikit dari kami.

Masatu papa aqil masih lagi ikut aqil. Lebih kurang sejam kami mandi. Dan masatu tiba tiba pulak kami semua pergi ke kolam sebelah. Yang takda cuma aqil dengan papa aqil je. Aqil masih bermain dengan papa aqil. Lebih kurang 20minit tu, bibik aku datang dan terus bagitahu.“puan aqil lemas, ada disana”
Aku dalam keadaan tergesa gesa terus berlari ke arah yang bibik tunjuk. Sambil aku jerit panggil nama aqil.

GAMBAR 10&11.
Lebih kurang pukul 11.30 pagi sampai aku ketempat aqil, aku tengok ramai orang keliling aqil sambil aqil terbaring lembik tanpa sedar dan badan aqil serta merta biru. Orang semua sibuk beri bantuan pada aqil. Kebetulan masatu ada sorang hamba Allah ni nampak aqil terapung dan dia yang tolong tarik aqil ke tepi untuk tolong aqil sambil tanya “anak siapa ni? “anak siapa ni?”

Lepastu kebetulan yang tolong buat cpr pada aqil adalah 2 orang dokter yang memang bercuti di hotel yang sama. Doranglah yang bantu aqil sebelum sampainya ambulans dan paramedik lain. Aku lihat, mereka bersungguh sungguh tolong aqil. Ramai orang menjerit dan cuba bacakan ayat ayat al quran dikeliling aqil.

Semua orang bersungguh tolong aqil sayang😥. Mulut kami semua tak henti semoga Allah beri keajaiban kepada aqil. Tengok pada gambar 11, itulah tempat kolam aqil lemas. Aqil lemas di kolam orang bewasa. Tak sampai beberapa minit pun sebenarnya.

GAMBAR 12.
Aqil dikejarkan ke hospital untuk dapatkan rawatan kritikal, dokter cuba sedaya upaya untuk selamanya aqil. Dokter bagitahu keadaan aqil masih tidak beri respond. Aqil masih bergantung pada mesin sebenarnya. T

epat jam 12 malam dokter bagitahu mama dengan mama aqil, kalau terjadi apa apa kena tabah dan redha. Mama dengan papa aqil dah mula redha kalau terjadi apa apa. Jam 12.30 tengah pagi dokter dah bagitahu aqil masih tak respond dan terpaksa habiskan ubat dan cabut segala wayar pada badan aqil.

GAMBAR 13&14.
Aqil disahkan tiada, Kami redha dengan pemergian aqil. Aqil pergi dengan keadaan sangat tenang. Muka aqil Indah, senyum, wangi nya ya Allah!

GAMBAR 15
Jam 3 pagi aqil sampai rumah opah dengan atok. Sedihnya, atok sambut aqil sayang. Kebetulan atok discharge semalam juga. Atok singgah tengok aqil pulak kat hospital sebelum atok balik rumah. Sebelum tu atok bacakan yaasin untuk aqil dirumah lepas atok sampai rumah. Atok dengan harapan aqil sedar. Allah maha menentukan segalanya rupanya.

GAMBAR 16,17,18,19&20.
Sebak tengok gambar ni, mama dengan papa aqil tido dengan aqil buat kali terakhir dari jam 3.30 pagi sehingga ke subuh. Kami semua tido dengan aqil terakhir pagi tadi. Masih terngiang lagi suara aqil ya Allah.

GAMBAR 21-30.
Adalah gambar perjalanan aqil ke syurga😥 Allah sayang aqil, aqil budak baik. Hari hari sembahyang, mengaji. Semua sayang aqil, kalau pergi rumah aqil mesti tengok aqil tengah mengaji dengan papa dia. Allahhu.

Patutlah Allah ambil aqil, sebab aqil budak baik. Aqil ada bagitahu mama sebelum ni,
“mama, aqil nak pergi syurga tau”
Betul jadi kenyataan untuk aqil. Perjalanan aqil ke syurga semua orang cemburu qil. Indahnya hidup aqil sekarang. Kami semua rindu aqil tau. Aqil tunggu acik dan semua datang sana ya. Takda dah nak dengar aqil gado dengan rifai, rizqi rafanda😥.

Semoga tenang disana anak syurga, kamu dah di syurga sayang. Indah sangat tempat aqil. Aqil pergi buat selamanya. Baru je kita gembira semalam. Atok yang sakit, tapi aqil yang pergi. Aqil ganti atok ya sayang. Sentiasa rindukan aqil tau. Aqil yang montel, last semalam acik mandi dengan aqil. Acik peluk aqil, acik picit badan badan aqil sebab aqil montel sangat.

Dah tak dapat nak tepuk tepuk badan aqil lagi lepasni. Allah kuat kan mental Kami semua. Terima kasih bagi pinjam aqil 5tahun. Minggu depan harijadi aqil. Video harijadi aqil tu tahun lepas. Rindunya ya Allah.

Terima kasih ramai mendoakan aqil sejak semalam. Moga Allah SWT balas kebaikan pada semua. Marilah kita semua sedekah Al fatihah kepada Aqil anak syurga.

Al fatihah aqil sayang🤲


Pakar Motivasi Dedah Perkongsian Warden Asrama Tentang Perilaku Seksual Pelajar, Bikin Netizen Terkejut!

Isu seksual dikalangan pelajar amat digeruni oleh ibu bapa terutama jika anak berjauhan terutama yang tinggal di asrama.

Namun, sebelum nasi menjadi bubur, perkara ini harus diberi pendedahan kepada ibu bapa untuk mendedahkan anak-anak dengan pendidikan seks supaya dapat tahu apa yang boleh dan tidak.

Demikianlah kisah yang dipaparkan oleh seorang warden asrama sebagaimana yang dikongsi oleh pakar motivasi, Akhi Fairuz Al-Jengkawi menerusi facebooknya. Malah perkongsian itu mendapat respon daripada netizen yang meluahkan rasa terkejut dan bimbang kepada generasi muda.

Jelasnya meluahkan rasa kebimbangan mengenai perilaku seksual dikalangan pelajar. Beliau berharap dengan pendedahan ini, ibu bapa ambil peduli supaya ia tidak menjadi ‘barah’ dalam kehidupan peribadi anak-anak.

Seterusnya ikuti perkongsian beliau.

Semalam sahaja, macam-macam kes yang saya dapat. Tepuk dahi je mendengar perkongsian warden asrama sepanjang google meet berlangsung. Mereka berkongsi semuaaaaa cerita!

1. Budak perempuan berusia 5 tahun yang awalnya menjadi mangsa sex grooming dan kini ketagihan melakukan onani pada kemaluannya.

2. Kanak-kanak berusia 7 tahun mandi di tandas dengan meletakkan sabun di bahagian kemaluan bukan niat untuk mencuci, tetapi perlakuannya mirip onani.

3. Remaja belasan tahun yang telah menjadi mangsa seks oral/ liwat kini menjadikan rakan-rakan lelakinya yang lain sebagai mangsa liwat pula.

Ketiga isu ini hanya setakat pengetahuan mereka sepanjang mengendalikan anak-anak ini. Kes yang tidak diketahui tak tahulah ada banyak mana. Barangkali perbuatan sebegini telah bermula sejak dulu lagi.

Kiranya, anak-anak generasi baru yang terlibat dengan perlakuan seksual seperti yang saya kongsikan di atas berpunca dari generasi sebelumnya yang boleh jadi memangsakan atau mengajar mereka.

Generasi sebelum itu pula dimangsakan oleh generasi sebelumnya. Inilah kitaran jahanam yang banyak berlaku di asrama, baik isu seksual mahupun isu buli!

Sentuhan tak selesa

Sebab itu penerangan tentang private part, sentuhan selamat, sentuhan tak selamat, sentuhan tak selesa ni kena sentiasa diingatkan kepada anak. Ulang dan terus ulang. Sampai anak faham dan hadam.

Jangan bagi sesiapa sentuh private part sesuka hati; mulut, dada, punggung, paha, kemaluan. Tak kisahlah yang pegang/sentuh/raba tu orang yang dikenali, tidak dikenali, sama jantina, seusia, kenalan rapat, ahli keluarga, apa jua profesion, nampak baik, dikenali dalam masyarakat, ramai followers dan lain-lain.

Jika sentuhan berlaku di tangan, bahu, pipi, telinga atau lain-lain tempat oleh individu yang saya senaraikan di atas hingga anak rasa tak selesa, takut, terancam, maka itu dinamakan sentuhan tak selesa.

Ingat 3 step ni!

Ajar untuk,
JERIT!
LARI!
MENGADU!

Ini je 3 step yang biasa saya kongsikan sejak dulu lagi.

Tak boleh sentuh suka hati bahagian sulit

Selain jangan bagi orang sentuh private part, anak juga tidak boleh sesuka hati menyentuh kemaluan (zakar/faraj) tanpa sebab. Perbuatan inilah yang banyak sangat mak bapak tanya saya di mesengger. Tak termampu saya jawab satu-satu.

Yang dapat saya kongsikan adalah, jika sekadar menyentuh, membelek, memegang, menyeluk seluar memegang kemaluan (anak lelaki), menggosak kemaluan di bucu meja (anak perempuan), maka perlakuan itu boleh saya katakan normal.

Ia jadi begitu sebab anak sedang explore tubuh badan mereka sendiri. Depa tertanya kenapa zakar boleh menegang, kenapa kendur, kenapa rasa geli bila berlaga dengan seluar, kenapa bangun pagi ereksi berlaku.

Anak perempuan pula tertanya kenapa bila faraj terkena bucu meja dia rasa something yang tak dapat diluahkan. Mereka juga rasa syok je bila sembur air paip pada kemaluan.
Sebab tu kena sentiasa berkomunikasi dengan anak bab ni. Tanamkan perasaan malu. Ajar tanggal pakaian di mana, pakai tuala di mana, masuk tandas tutup pintu, bersiap dalam bilik dan lain-lain.

Bagi tahu juga mereka, zakar/ faraj ni bukan boleh disentuh dan diperlakukan sesuka hati, hatta oleh dirinya sendiri. Kata pada mereka, bahagian itu kulitnya nipis, boleh luka, sakit dan lain-lain. Kalau gatal, garu, bukan gesel pada objek yang lain.

Bertindak bila 3 ini berlaku

Namun, kalau perlakuan anak tak seperti yang saya sebutkan di atas hingga nampak mereka seperti beronani, menghenjut-henjut bantal berkali-kali dan lain-lain lagi perlakuan tak masuk di akal dilakukan, maka ketahuilah ini kemungkinan yang telah berlaku :

1. Anak dah tertengok video lucah, samada dia terjumpa sendiri atau ada kawan yang tunjukkan kepada dia.

2. Anak telah menjadi mangsa sex grooming. Ada individu yang dikenali atau tidak mencabul/ minta anak lakukan oral seks, memasukkan jari/objek/kemaluan ke dalam kemaluannya (anak perempuan) atau lain-lain.

3. Pernah tengok mak ayah bersetubuh depan mata sejak bertahun-tahun dan mak bapak bingai seperti ni anggap anak kecil, tak faham apa-apa.

Ketahuilah Akta Kanak-kanak di Malaysia amat menjaga kebajikan anak-anak kita. Bila anak faham dari awal, diajar dari kecil, parents selesa berkomunikasi, maka mereka tahu nak buat apa bila kejadian cabul berlaku kepada mereka (nauzubillah).

Mereka tahu kronologi kes, mereka tahu apa yang pemangsa tu cuba atau telah lakukan, mereka firm dengan word zakar/faraj/penis/vagina yang dah diajar sejak dari kecil bermula dari rumah.

Buat report polis. Tahulah pihak D11 handle kes begini. Memang renyah dan meletihkan, tapi kena berjuang untuk membela anak yang menjadi mangsa.

Hasil report polis, senang kes nak dirujuk ke hospital. Bahagian One Stop Crisis Centre akan lakukan medical check up kepada anak.

Ada kesan penetration ke tak, ada kesan koyakan tak, kesan baru ke, kesan lama ke, emosi anak dan lain-lain. Kes serius biasanya anak akan ditahan di wad.

Percaya cakap saya, bukan semua ibu bapa mampu berjuang demi keadilan anak-anak.
Ya, bukan semua! Ramainya adalah hanya diamkan diri dan anggap lama-lama nanti anak akan lupakan benda tu.

Kalau tak, tak adanya ramai yang hari ni depression, alami anxiety, berjuang melawan mental health dek menjadi mangsa gangguan seksual ketika mereka kecil dulu.

Malangnya ketika itu mereka tak tahu dan faham pun apa yang sedang berlaku pada dirinya. Nak cakap dengan mak ayah pun tak tahu nak mula dari mana.

Ditambah pula sikap masyarakat yang sering menyalahkan mangsa (victim blaming). Dihalakan kesalahan sebab pemakaian, sebab gedik, sebab menggatal dan 1001 lagi ungkapan toxic!

Walhal di Malaysia ni siap ada baby pun yang dicabul, bahkan haiwan!
Maka, membesarlah mereka dalam keadaan trauma, cepat trigger bila membaca kisah-kisah sebegini dan lain-lain.

Cukuplah setakat ni perkongsian saya.
Doakan agar bulan November ni saya sempat siapkan ebook terbaru khusus mengendalikan anak yang bakal dan telah akil baligh.

Semoga bermanfaat ya. Harap dikongsikan kepada seramai mungkin kenalan.
Terima kasih.


Isteri Siap Buat List Panjang & Luah Rasa Tak Puas Hati Waktu ‘Berbincang’, Tiba Giliran Suami Ini Yang Berlaku. Sebaknya!

Lumrah dalam rumah tangga, ada masanya tak sependapat.Lebih-lebih lagi dalam situasi kini. Semua dalam keadaan tertekan dek pandemik Covid-19. lebih-lebih lagi apabila ada yang hilang kerja, tiada sumber pendapatan untuk keluarga.

Namun bagaimana cara suami isteri menangani situasi tersebut itu yang lebih penting. Usah menyalahkan pasangan sebaliknya cari jalan penyelesaian terbaik.

So recently, we had a fight.

A typical husband-wife fight.

Cuma kali ni lebih intense.

Bila keadaan kembali tenang,

suami ajak sit down berdua untuk re-audit and re-align our relationship.

Ye lah kan.

Dah 10 tahun kawen, banyak benda berubah.

Cinta dah tak semekar dulu.

Eceh geli pulak cakap pasal cinta cinta ni hahah.

But apparently, semua yang dirasakan best masa awal2 kawen dulu, semakin hambar.

Sebelum sit down dan berbincang, we listed down semuaaaa benda yang kitorang tak puas hati with each other dan semua benda yang kitorang harap pasangan dapat improve lepas ni.

Aku ni dah la pantang dibagi assignment tulis2 ni–

tangan jadi machine gun terus. 😂

Nak-nak pulak bila disuruh senaraikan kesalahan dan kekurangan suami. Mana cukup satu kertas hahah astaghfirullahalazim pompuannn 😑

Settle senaraikan semuanya,

tiba lah masa untuk duduk berbincang hati ke hati.

He sat beside me calmly and asked me to read everything I wrote.

I read it point by point.

Page by page.

He gave 100% attention and didn’t say a word.

Habis je aku baca semua, suami jawab–

“Papa minta maaf. InsyaAllah papa akan cuba perbaiki semuanya.”

Dan dia diam semula.

“Cepat lah, giliran papa pulak untuk luahkan apa yang papa tak puas hati dengan mama selama ni. Apa yang papa nak mama perbaiki?”

I urged him to read his list.

Dia senyum je.

Sambil geleng, dia cakap–

“Takde apa yang papa tak puas hati dengan mama. Semua ok je.”

Aku terus menyirap, tak puas hati dengan jawapan suami.

“Tipu lah. Takkan takde apa2. Tak payah la nak ambik hati. Cakap je.”

He smiled and replied,

“10 tahun papa hidup dengan mama. Of course papa tahu semua kekurangan dan keburukan mama. Of course papa boleh sebut satu-satu kalau papa nak. Tapi papa taknak.”

“Kenapa taknak?”

“Sebab papa masih ingat setiap kebaikan mama. Mama lahirkan anak kita, mama susukan dia, mama jaga dia dengan baik, mama uruskan rumah, mama utamakan keluarga, mama tolong papa cari rezeki. Kalaupun papa tahu 1000 keburukan mama, papa tak sanggup nak senaraikan. Sebab papa masih ingat semua kebaikan mama.”

I cried,

and we hugged each other.

Sekian perbincangan hati ke hati.

Penat tangan aku transform jadi machine gun dan tulis panjang2. 😆

Tapi ada 5 perkara yang aku belajar:

1. As a wife, kita selalu fikir kita lah yang PALING banyak berkorban dalam perkahwinan. Mungkin betul. Tapi itu tak melayakkan kita untuk HANYA mengungkit kebaikan dan pengorbanan diri sendiri, dan melupakan kebaikan suami.

2. Makin lama kawen, makin banyak lah kekurangan masing2 terbongkar, dan makin banyak lah tak puas hati dalam perhubungan. Dan kita mula lupa– pasangan adalah cerminan kita. Aib dan keburukan kita yang terbuka di mata pasangan, sama je banyaknya.

3. Dikurniakan pasangan yang bukan sahaja sayangkan kita, malah sanggup tutup aib kita walaupun di hadapan mata kita sendiri– adalah nikmat Allah yang jarang sekali kita syukuri.

4. Kadang2 kita sibuk fikir salah pasangan dan tunggu pasangan minta maaf, sedangkan yang perlu minta maaf dan memaafkan adalah dengan diri kita sendiri.

5. Ada banyak benda yang we can never develop alone. Even our own growth needs someone to respond– someone very intimate yang nampak hodoh kita, tapi masih mahukan kita. Marriage is not just love, it’s a friendship.

Semoga perkongsian malam ni bermanfaat.

Jadi wahai bini-bini sekalian,

udah-udah la tu mengungkit.

Bukan boleh menang shopee coin pun. 😆

Salam sayang,

Adlil Rajiah.

More info about my books:

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!

Sebarang soalan boleh ajukan di nombor yang tertera di poster.


Kulit Berminyak, Bintik-bintik Hitam & Beberapa Masalah Lain Semuanya Boleh Atasi Ikut Cara Orang Lama. Rugi Tak Amal!

Kesibukan mengurus keluarga jangan pula menyebabkan kulit wajah kita hilang serinya dan lebih parah lagi menyebabkan timbulnya jerwat, bintik-bintik hitam, jeragat dan sebagainya. Bimbang semua ini terjadi, disarankan kepada ibu-ibu walau sesibuk mana sekali pun, penjagaan kecantikan jangan diabaikan. Inilah esen kita sebagai wanita yang perlu dijaga.

Untuk itu, apa kata kita amalkan beberapa petua orang lama dalam memastikan wajah terjaga dan nampak berseri-seri mengikut jenis dan masalah kulit yang berbeza-beza. Jom semak.

Kulit Berminyak

Jika kulit anda daripada jenis berminyak, biasanya masalah yang sering dihadapi adalah kulit mudah berjerawat. Oleh itu, jika ingin dirawat dengan cara alami, ambil daun sirih dan daun jambu. Kemudian diramas  di dalam semangkuk air. Sapukan air itu kepada kulit wajah dan biarkan sehingga kering sendiri. Kemudian bilas dengan air bersih. Lap lembut wajah dengan tuala. Sebaiknya amalkan selalu untuk melihat kesannya.

Menyegarkan Kulit Wajah

Jika wajah terlihat kusam, ambil teh dan rendam semalaman. Kemudian air tersebut dibuat sebagai air basuhan muka. Cara ini secara tidak langsung akan menjadikan kulit wajah nampak berseri-seri.

Caranya mudah sahaja. Sebelum cuci wajah dengan sabun, basuhkan dengan air lebihan teh tersebut. Biarkan selama 10 hingga 15 minit. Kemudian, bilas dengan air bersih. Lakukan setiap pagi.

Menghilangkan Bintik-Bintik Hitam

Jika ternampak kulit wajah sudah ada bintik-bintik hitam jangan dibiarkan, segera lakukan amalan ini iaitu dengan merendam daun mambu, beras dan kunyit hidup. Kemudian ditumbuk halus dan disapukan pda wajah.  Lakukan rawatan ini dua kali sehari sehingga kulit kelihatan licin dan sihat.

Daun mambu juga diketahui sangat bagus untuk membantu menghilangkan bintik hitam pada sel-sel kulit yang sudah mati. Ia juga baik untuk merawat penyakit campak dan kudis kering.

Licinkan Kulit Wajah

Kekalkan kulit bersih serta licin dengan menggunakan beras. Fungsi beras ini sama seperti scrub untuk melicinkan wajah. Caranya mudah, dengan membasuh beras dan direndam selama beberapa jam, kemudian dikisar bersama kunyit hidup. Sapukan campuran beras dengan kunyit pada seluruh wajah dengan lembut.

Hilangkan Kotoran Pada Kulit Wajah

Perahkan limau dan ditapis jusnya kemudian sapu pada keseluruhan wajah boleh bertindak sebagai penyegar dan sekali gus menghilangkan kotoran jauh ke dalam.


14 Tahun Berkahwin, Tak Pernah Beraya Dengan Keluarga Sendiri. Suami Ugut Jatuh Talak, Mak Mentua Anggap ‘Anak Derhaka’

Bagi yang sudah mendirikan rumahtangga, seharusnya kita kena adil dalam apa juga keputusan atau apa-apa perkara yang mahu dibuat lebih-lebih lagi ia melibatkan keluarga pasangan kita.

Perkahwinan bukan sahaja penyatuan di antara kita dan pasangan tetapi menyatukan juga keluarga kedua-dua belah pihak. Oleh yang demikian, persefahaman dan tolenrasi haruslah wujud demi keharmonian rumahtangga.

Sememangnya tidak dapat dinafikan, setiap kali tibanya Hari Raya, hati membuak-buak untuk menyambutnya bersama keluarga seperti zaman bujang dahulu. Namun apabila sudah berkahwin, keputusan haruslah dibuat atas persetujuan bersama. Oleh yang demikian, ramai pasangan membuat sistem bergilir.

Namun tular satu ciapan dari seorang wanita yang sudah 14 tahun mendirikan rumah tangga namun sejak itu, dia tidak lagi dapat menikmati Hari Raya bersama keluarga tercinta.

Menurutnya, sejak berkahwin dia berdepan dengan kemelut keangkuhan suaminya apabila dipaksa untuk beraya bersama keluarga mentuanya di Kedah.

Dia juga diugut bakal jatuh talak sekiranya mengingkari permintaan untuk pulang ke kampung halaman suaminya.

“Tolong saya, tentang isu balik raya je pun. Suami saya kata kalau saya berkeras nak balik rumah mak untuk raya pertama, akan jatuh talak.

“Untuk pengetahuan, dah 14 tahun saya kahwin, tak pernah raya pertama dengan family saya. Padahal family saya di Kuala Lumpur je, kami duduk di Ampang.

“Apa salahnya kali ni singgah raya sekejap rumah mak saya, lepas tu balik ke kampung dia (suami) di Kedah.

“Saya teringin sangat nak beraya dengan family saya,” kata wanita itu kecewa.

Wanita ini turut mengatakan terdapat masuk campur dari ibu mentuanya yang kerap meletakkan tekanan pada suaminya untuk pulang ke kampung di Kedah.

“Mak mentua saya kata, kalau anak-anak dia raya pertama tak balik kampung, mereka dikira sebagai anak derhaka.

“Saya sedih yang tak terkira ni. Saya cakap dekat suami, kali ni je untuk Raya Aidilfitri nak balik rumah mak saya.

“Raya Haji nanti boleh balik Kedah saya okay. Tapi suami tetap berkeras. Saya rindu suasana raya dengan family saya,” kata wanita itu menutup luahan.

Berikutan ciapan tersebut tular, ramai warga maya memberikan pendapat mengenai perkara ini.

“Ibu mertua pun tak ada belas ihsan. Kita mestilah tahu menantu kita ada family  juga. Selalunya orang buat giliran. Lagi satu, sebagai seorang mak, tak boleh main-main cakap anak derhaka.

Dah 14 tahun dia bersabar. Selfish  sangat tu. Sekarang dah terlambat. Mereka yang masih fasa bercinta, sebelum kahwin tu, tanya siap-siap balik raya macam mana.

“Bergilir atau rumah mak awak je setiap tahun. Aku yang dah cerai ni pun anak-anak boleh bergilir turn raya rumah ibu atau ayah.

“Pada saya biarlah jatuh talak pun, suami boleh diganti, mak hanya seorang yang tiada gantinya,” kata sebahagian warga maya.

Kepada setiap pasangan, diharap dapat membuat keputusan yang sama-rata agar tidak berat sebelah. Semoga Hari Raya ini dapat meleraikan segala kekusutan wanita ini dan juga yang menghadapi masalah yang sama.


Nak Awet Muda! Ada Cara Paling Murah &  Sudah Dibuktikan.

Melawan tanda penuaan yang biasanya semakin hari akan terlihat seiring usia yang meningkat seakan tidak pernah berhenti untuk diusahakan.

Lebih-lebih lagi bagi wanita,  semahunya jika boleh biarlah tanda-tanda penuaan seperti garisan halus dan kesan kedutan dapat dilengahkan daripada terlihat diwajah.  Dalam kata mudah,  ingin kekal and awet muda!

Kini bukan lagi rahsia, semua seakan tahu memang ada petua untuk kekal awet muda.  Umumnya,  orang dulu-dulu memang telah amalkan iaitu makan ulam-ulaman.  Tapi ulam yang mana satu paling baik untuk kita kekal muda?

Mengikut kajian Institut Biosains Universiti Putra Malaysia (UPM), anda boleh melambatkan proses penuaan wajah dengan memanfaatkan khasiat pucuk daun gajus.

Terdapat 2 kaedah yang boleh kita amalkan untuk kelihatan awet muda dengan pucuk gajus ini iaitu:

1. Makan Begitu Sahaja
– Anda ambil pucuk gajus dan bersihkannya.
– Jadikan pucuk gajus ni sebagai ulam-ulaman semasa makan tengahari atau malam.

2. Minum air rebusan
– Ambil segenggam pucuk gajus dan bersihkan.
– Rebus pucuk gajus tadi sehingga mendidih.
– Bila mendidih, anda biarkan ia suam dan minumlah air rebusan tersebut.

Kita juga boleh mengamalkan minum air rebusan ini setiap hari jika terdaya. Sebabnya ia bukan setakat untuk awet muda, malah baik untuk kesegaran tubuh badan, merendahkan tekanan darah tinggi serta mengurangkan kencing manis.

Semoga anda nampak lebih muda daripada biasa dan yang pastinya kos untuk cantik dan muda ini cukup murah!

sumber :Petua Ibu


Rezeki Mangsa Banjir, Ikan Kelah RM3,100 Bantu Tampung Belanja Rumah.

Sesungguhnya setiap rezeki kita atas muka bumi telah ditulis dan ditentukan oleh Allah sejak azali lagi, tinggal kita berusaha hendak mendapatkannya dengan jalan yang diredai Allah S.W.T.

Begitulah yang dilalui oleh seorang nelayan yang tidak menyangka mendapat seekor ikan besar berharga ribu ringgit.

Abd Hadi Sulaiman, 47, dari Kampung Chegar Perah, Lipis Pahang,  memperoleh ikan kelah merah atau nama saintifiknya, Tor putitora, satu-satunya spesies liar di sungai yang paling mahal di pasaran.

Menceritkan detik berjaya menangkap ikan berkenaan, katanya kesempatan air sungai surut dua hari lalu, dia memasang jaring sambil berharap pada tuah untuk memperoleh ikan liar.

Abd Hadi berkata, banjir yang melanda kampung tersebut bulan ini membawa tuah di sebalik menanggung kesusahan susulan Sungai Tanum melimpah masuk ke rumah.

Berkat doa

Berdoa berharap jaring yang dipasang dapat menangkap ikan yang besar akhirnya berbaloi.

“Semalam pada 6.30 patang, saya turun memasang jaring di sungai Tanum berdekatan rumah sambil berdoa serta mengharap ada rezeki ikan liar terperangkap dalam jaring ini.

“Apabila turun ke sungai ini pada 7 pagi tadi untuk melihat jaring yang dipasang ternampak jaring bergoyang dengan kuat seolah-olah seekor ikan besar tersangkut di samping menggelepar sehingga air berkocak di permukaan sungai,” katanya.

Tak sangka

Meluahkan rasa syukur, hajatnya untuk mendapat ikan bersaiz besar berjaya mendapat ikan kelah merah bersaiz besar yang tidak pernah ditangkap sejak dia bekerja sebagai nelayan Sungai Tanum, 20 tahun lalu.

“Saya menarik jaring perlahan-lahan ke atas bot gentian kaca bimbang sekiranya rezeki ikan kelah ini yang kuat menggelepar ini terlepas ke sungai semula.

“Apabila sudah naik ke darat dan dibawa pulang ke rumah, saya terus menimbang ikan ini seberat 12.4 kilogram menyebabkan saya terpegun seketika sambil membayangkan jumlah pendapatan hari ini,” katanya.

Sukar ditemui

Mengakui ikan berkenaan sukar diperolehi kerana berada di hulu sungai. Mungkin terperangkap akibat dihanyutkan arus deras ketika banjir.

Sehubungan itu, siapa sangka ikan kelah merah besar itu dianggarkan bernilai RM3,100 berasaskan harga sekilogram ikan kelah merah di pasaran hari ini iaitu RM250 sekilogram.

“Oleh kerana saya sangat perlukan wang selepas musibah banjir untuk perbelanjaan peralatan rumah yang rosak, keperluan dapur dan persiapan persekolahan tahun depan, ikan ini dijual terus kepada pengusaha restoran di bandar Kuala Lipis dengan nilai tersebut.

“Saya bersyukur memperoleh rezeki ini dan bercadang untuk memasang jaring ini semula di tempat yang sama pada petang ini sambil berharap ada lagi ikan kelah merah atau spesies liar lain tersangkut pada jaring untuk juadah keluarga pula,” katanya.


Seharian Duduk Dalam Bilik Berhawa Dingin, Elok Sangat Amal Ni Untuk Elak Badan Masuk Angin!

Adakalanya bila terjadinya pengumpulan angin dalam badan, mulanya rasa tidak selesa pada bahagian perut. Kebiasaannya bila sudah membuang angin terasa lega, namun tidak dinafikan kadang-kadang hendak melepaskan angin daripada tubuh berdepan dengan kesukaran sehingga mewujudkan ketidakselesaan perut.

Itu satu perkara, ada juga orang yang tidak tahan berada lama di dalam bilik berhawa dingin, mesti terasa badan lenguh-lenguh dan tidak selesa.

Oleh itu pengambilan makanan tertentu dikatakan boleh membantu untuk melancarkan proses membuang angin dalam badan. Contohnya dengan amalkan makan bawang putih.

Ini bukan cakapcakap kosong, malah telah lama diamalkan dan ramai merasakan keberkesanannya. Contohnya melalui perkongsian daripada AsMie Mansor ini di dalam group Masak Apa Hari Ni (MAHN) yang mendapat perhatian warganet,  teruja untuk mengetahui petua yang diamalkan oleh suaminya untuk buang angin dalam badan.

Malah ujarnya, dengan amalkan makan bawang putih yang telah dibakar dan disimpan di dalam bekas berisi minyak zaiton ini sangat bagus untuk sesiapa yang berkerja di dalam pejabat berhawa dingin.

“Bila free en.suami rajin buat bom. Selamat mencuba makan 3,4 ulas sebelum tidor, sebelum subuh boleh dengar bom meletup buang angin. Sangat baik untuk yang bekerja dalam acon.”

Jadi buat anda yang ingin mencuba amalakan petua ini, bolehlah mencuba untuk membuatnya. Tak susah mana pun.

bahan-bahan:
Bawang putih
Minyak zaitun
Pemanggang

Langkah 1 : Susun beberapa labu bawang putih di atas pemanggang dan bakar sehingga kehitam-hitaman.

Langkah 2 : Setelah siap dibakar seperti ini, ketepikan dan buangkan kulitnya.

Langkah 3 : Setelah itu masukkan ulas bawang putih ke dalam bekas dan masukkan juga minyak zaitun. Siap danbBila makan amil sekali dengan minyak zaitun.

Ekstra tip : Lepas Bakar, masukkan sahaja dalam minyak zaitun tak perlu simpan di dalam peti sejuk.

Meninjau di ruangan komen, Puan Robiah Arshad turut menyarankan untuk amalkan makan bawang putih ini, tulisnya “Bagus tu 1 hari 3 ulas bawang sahaja dengan 3 sudu minyak Zaiton pagi2 ketika perut kosong1/2 jam atau 1 jam baru sarapan bagus untuk penyakit 3 serangkai. Kalau suka mentah bawang putih tu ok juga ,tumbuk2 + madu, makan ketika pagi sebelum sarapan juga”

Menurut Amy Hamizah pula, “Sedap la.. bawang putih bakar or sangai ats dapur.. rase dia lain, xmcm bwg putih mentah tu huhu… must try hehe”

Manakala Emma Emanja bila melihat posting ini terus teringatkan arwah ibunya, tulisnya
“Bagus utk sesiapa kolestrol tinggi..teringat Arwah mak mlm2 kami mesti mkn bawang putih.. kudapan utk org dulu2 susah kan. Mkn cmtu ja x buh dlm minyak”


Beli Tanah Atau Rumah? Perunding Kewangan Senarai 10 Sebab Yang Kena Peduli.

Ilmu kewangan amat penting diketahui agar dapat melakukan perancangan kewangan dengan betul.

Begitu juga soal pelaburan untuk membeli beli tanah atau rumah. Semua ini perlu ada perancangan agar tidak salah pelaburan.

Menurut perunding kewangan, Azizul Azli Ahmad, soalan yang sering ditanya mengena ilmu kewangan adalah pembelian tanah atau rumah.

Nak tahu lanjut mengenainya, ikuti perkongsiannya.

BELI TANAH ATAU RUMAH?

Soalan ini sering ditanya kepada saya sebenarnya.

1. Jika mula kerja, tahan impian beli tanah dulu. Walaupun yang cadang itu ibubapa tercinta.

2. Dengan membeli tanah untuk buat rumah waktu mula kerja. Kita pastinya akan buat pembiayaan peribadi. Simpanan belum ada lagi.

3. Bila ada pembiayaan peribadi, nak beli sebuah rumah akan jadi sukar nanti. Kita harus himpun duit, atau buat pinjaman lagi untuk bina rumah pula.

4. Jangan ada impian beli tanah nak buat rumah bila bersara nanti jika masih muda. Wawasan itu terlalu jauh menanti.

5. Jika lagi 30 tahun akan bersara, apakah kita akan kekal hidup menyewa?. Maklumlah nak buat bunglow dengan kolam mandi.

6. Selama tempoh itu juga, duit kita akan tertanam dalam tanah. Tiada hasilnya kecuali kita nak tanam buah strawberry.

7. Kita bayar faedah bank dan kayakan bank sahaja nantinya. Modal nak beli bata, simen buat rumah belum ada lagi.

Kawan kawan,

8. Beli tanah jika kita benar kaya raya dan duit tak tahu nak letak mana. Tanah adalah penyimpan nilai sebagaimana emas.

9. Belajar beli rumah kecil dulu, baru beli tanah untuk bina rumah.

10. Jika ada impian beli banyak rumah, sabar dulu untuk membeli tanah.


Geram! Sehari 2 Kali Cari Tuan Kereta, Jiran Suka Parking Depan Rumah

Siapa yang tidak geram apabila kawasan rumah pun pun jadi hak milik orang lain. Jiran tanpa rasa bersalah parking kereta di hadapan rumah.

Begitulah yang dilalui oleh seorang lelaki ini telah meluahkan rasa tidak puas hati kepada jirannya.

Paling mengejutkan situasi ini telah dilalui selama 4 tahun! Dia ralat apabila setiap kali balik rumah, dia kena mencari pemilik kereta berkenaan dengan menekan loceng rumah.

Pelik tapi benar. Beginilah situasi yang dialaminya. Katanya akibat tidak ada sikap toleransi, dia menanggung situasi itu selama 4 tahun!

KERETA JIRAN HALANG LALUAN, LELAKI INI LUAH KECEWA

Toleransi?

Memang lama dah tak wujud dalam diri golongan ni. Aku bukan la jenis nak luah sesuatu dekat fb. Tapi 4 tahun pendam pon kadang-kadang tak tertanggung.

Dalam masa sehari, 2 kali kena panggil dan cari tuan kereta yang suka parking depan rumah orang ni.

Bangsa ni Renovate rumah sampai 100 k. Car porch jadi tempat bela ikan. Bab prking depan rumah orang tak menjadi satu kesalahan. Asalkan mereka ni tak susah. Orang lain susah mereka tak peduli.

Nak pegi beli goreng pisang pon susah. Baik-baik kering,basah baju aku kena tekan bell rumah orang. Tanya siapa punya kereta. Kawan-kawan tolong jangan buat perangai macam ni. Biar kita susah. Jangan kita susahkan orang lain.

Sumber: Halim Sol via FB Penang Press


Dapat Petua Anti Penuaan Daripada Kawan Jepun, Wanita Ini Tunjukkan Cara Nak Kulit Mulus Dan Halus.

Lumrah setiap manusia sukakan kecantikan. Sudah pastinya semua wanita sukakan kecantikan.

Cantik dari hujung rambut hingga hujung kaki. Semua wanita ingin kelihatan cantik tidak kira tua atau muda.

Namun nak cantik tidak semestinya perlu berbelanja ratus ringgit. Hanya menggunakan bahan murah saje pun mampu kekal cantik.

Sebagaimana perkongsian wanita ini, mengunakan bahan-bahan yang murah untuk kelihatan menawan. Menariknya petua cantik ini diperolehi daripada kawan berasal dari negara Jepun.

Seterusnya ikuti perkongsiannya.

Rahsia gadis Jepun nampak lebih muda. Natural anti-aging mask guna kopi.

Selalunya bila pakai produk skincare kulit mesti mengelupas .Sis tanya la kawan dari jepun sebab nampak kulit dia cantik. .Dia share petua ni sebab dia nampak 10 tahun lagi muda dari umur dia.Terkejut kalau tau umur dia.

Jeles yakmat.Selain cuaca & makan yang banyak antioksida. Dia amalkan ni.. share la mana tau bermanfaat& selamat kan.

1 biji telur putih
1 sudu serbuk kopi /nescafe
1 sudu tepung jagung
3 titik vitamin E/ 1kapsul

P/s: Dah lama dah sebenarnya nak post video ni tapi takut kena kecam sebab main tik tok Sila abaikan suara latar tu.Malas nak mute.Begitulah kalau suruh budak lelaki umur 5 tahun ambil video.Mulut dia insurance belum cover.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Ibu Ayah Bukan Risau Anak Tak Pandai Membaca Aje, Tetapi Kena Latih Anak Pandai Berfikir! Barulah Lengkap Potensi Diri Anak

Kemahiran berfikir sama pentingnya dengan kemahiran membaca, menulis dan mengira. Ia telah menjadi salah satu kemahiran utama yang perlu dimiliki oleh semua golongan termasuk kanak-kanak untuk melengkapkan potensi diri anak.

Kemahiran berfikir dikalangan kanak-kanak dapat dilihat apabila mempunyai ciri-ciri seperti boleh dan dapat bekerjasama secara koloboratif, boleh mengemukakan cadangan, memberi pelbagai idea, menerima pendapat orang lain, berkeyakinan dalam memberikan pendapat  dan sentiasa kreatif dalam menyelesaikan masalah.

Terdapat beberapa langkah yang boleh diambil tahu oleh ibu bapa atau guru dalam meningkatkan kemahiran berfikir kanak-kanak melalui aktiviti bercerita ini. Antara cadangannya adalah seperti berikut.

1.Cerita semula

Sentiasa galak kanak-kanak bercerita semula apa yang didengari dalam bentuk perkataannya sendiri.  Aktiviti ini akan membantunya membuat rumusan atau kesimpulan atas apa yang telah didengarinya. Bukan sekadar hanya memberi respon terhadap  soalan yang berdasarkan fakta yang didengarinya.

Bertanya kepada kanak-kanak soalan yang tidak mempunyai jawapannya dalam cerita yang telah dibaca atau dengari.  Menanyakan persoalan merupakan salah satu daripada elemen yang sangat efektif dalam pengajaran dan pembelajaran kerana mampu meningkatkan kemampuan berfikir dan membawa kepada lahirnya idea atau konsep baru. Situasi ini akan menggalakkan kanak-kanak mencari jawapan dengan mengimbas kembali cerita tersebut dan membuat rumusan berdasarkan kepada kefahamannya terhadap cerita yang didengarinya tadi.

3.Analisis watak

Selepas aktiviti bercerita sentiasa minta kanak-kanak menganalisis watak dan juga tempat yang ada dalam cerita tersebut.  Aktiviti seperti ini memberi peluang kepada kanak-kanak untuk  membanding dan membezakan antara cerita yang didengar dengan keadaan sebenar di luar cerita.

Selain itu, lakukan aktiviti seperti meminta kanak-kanak  untuk mengaitkan  cerita yang di dengar dengan kehidupan sebenar dirinya atau apa sahaja peristiwa yang pernah dilalui atau diketahuinya. Aktiviti ini sebenarnya adalah langkah permulaan  untuk mendedahkan kanak-kanak kepada kemahiran berfikir aras tinggi yang dinamakan aras sentesis iaitu apabila kanak mula menggunakan maklumat yang  diperolehi  dalam situasi yang baru dan berbeza dengan cara yang berlainan.


Cara Anak Marah, ‘Sebiji’ Ikut Cara Kita Marah!

Geram jugak ibu apabila melihat anak sudah pandai tunjuk peel. Suka marah apabila tak puas hati!

Yang peliknya gerak tubuh atau bahasa yang digunakan hampir sama lagaknya apabila si ibu marah.

Menurut perkongsian coach parenting,Mohd Fhais Salim cara anak marah seakan sama dengan ibu memang berlaku!

Nak tahu lanjut jom ikuti perkongsian ini.

Terkesima lihat cara anak marah!

Sebijik! Raut wajah dia, gerak tubuh dia dan kata-kata yang keluar dari mulut dia.

“Hah! Buat lagi buat lagi”

Terkesima saya lihat cara si kakak marah si adik, sebiji sama macam saya marah dia dulu.

Betul la, kita ni tak boleh beriya sangat masa nak marah anak-anak.

Jangan ‘over’, risau anak akan terikut-ikut dengan gaya dan cara kita ketika marah.

Kalau kita kuat memukul anak, tak mustahil anak pun akan kuat memukul orang lain.

Sebaiknya control sikit cara kita nak lepaskan kemarahan.

Bak kata pakar komunikasi, nada suara dan bahasa tubuh kita 93% peratus lebih mudah di tiru oleh anak-anak berbanding dari kata-kata.

Jadi tak pelik la, apa yang kita cakap jarang anak nak ikut tapi apa yang kita buat senang senang je dia ikut.

Rupanya sebelum kita nak betulkan anak, cara berkomunikasi kita tu perlu di perbetulkan dulu.

Cara terbaik bila nak marah ialah dengan PELUKAN.

MasyaAllah, kuasa pelukan ni kalau nak tahu bukan sahaja boleh redakan emosi malah ada kuasa ‘menyembuh’ ( Healing Power )

1 – Sebelum nak marah terus peluk anak, gosok belakang dada dia, usap umbun umbun kepala dia, tak sampai 5 minit rasa marah kita tu akan beransur hilang dengan sendiri. Cubalah.

2 – Bukan rasa marah kita je reda, malah rasa takut anak pun akan berkurang. Daripada rasa takut kena marah, terus jadi bertambah sayang pada kita.

3 – Setiap sentuhan kita pada anak walaupun 5 minit dah cukup untuk tingkatkan hormon ‘gembira’ dalam tubuh. Dari nak bergaduh terus dua-dua jadi gembira.

4 – Pelukan juga boleh bina ‘rapport’ kita dengan anak. Rapport ni maksudnya hubungan, dari hati berhubung ke hati anak. Ada rapport ni, baru setiap teguran kita mudah anak nak serap.

5 – Self Esteem anak juga akan meningkat dengan kuasa pelukan dari kita tau. Ye la, bila selalu kena peluk dengan ibu ayah ‘keyakinan diri’ anak pun jadi meningkat sama.

6 – Ada masalah stress atau anxiety? Hah, peluk la anak-anak kita setiap hari, comfirm 2 masalah tu akan berkurangan.

7 – Pelukan juga adalah simbol paling besar untuk ‘Love & Support’. Kadang-kadang anak tak tahu yang kita sayang pada mereka, pelukan ni sahaja boleh bagitahu mereka.

Peluk memeluk ni pun cara mudah kita nak buat Self Care, Self Love dan Self Healing.

Jika marah buat hati anak makin jauh, pelukan pula buat hati anak makin mahu dekat dengan kita.

Makin dekat hati makin tambah sayang, makin tambah sayang maka makin kurang la nak rasa memarahnya..

Didik anak dengan penuh kasih sayang baru la hati dia dan hati kita bersatu saling membahagiakan.

Wallahu A’lam,

Sumber: Mohd Fhais Salim


“Mereka Minta Peluk, Pakai Baju Sedondon & Gambar Bersama.” Tiga Anak Lemas,  Luahan Bapa Ni Cukup Menyentuh Hati. Sebak!

Selepas usaha menyelamat giat dijalankan, akhirnya mayat terakhir tiga beradik yang lemas, Khalif Naim Mohd, 16 tahun, ditemui kira-kira jam 12.40 tengah hari.
mangsa yang merupakan pelajar Sekolah Menengah Imtiyaz, Kuala Berang dipercayai telah lemas bersama dua abangnya.

Ketua Polis Daerah Hulu Terengganu, DSP Mohd Adli Mat Daud berkata, insiden itu disedari empat pemancing yang berada di seberang sungai selepas mendengar suara meminta tolong.
Katanya, sebaik tiba di lokasi kejadian kesemua mangsa telah hilang sebelum pemancing itu memaklumkan kepada penduduk kampung.

"Kejadian ini mula disedari pada jam 6 30 petang tadi di mana empat orang pemancing yang sedang memancing di seberang sungai di tempat kejadian telah nampak tiga orang remaja sedang mandi-manda di sungai ini.
"Tidak lama kemudian, pemancing tersebut mendengar jeritan suara meminta tolong daripada salah seorang mangsa yang berada di sungai ini dan kumpulan pemancing tadi telah menaiki motosikal menaiki jambatan dan terus ke lokasi ini. Dalam 10 minit mereka sampai, didapati ketiga-tiga mangsa telah hilang," ujar Mohd Adli.

Wajah sayu ayah tunggu jenazah anak
Dalam satu perkongsia di facebook, memaparkan wajah sayu si ayah yang setia menanti anak-anaknya dengan memakai baju Melayu yang dipakai sedondon ketika menyambut Hari Raya.

Tatap muka sang ayah ni . YaAllah sebaknya rasa . Aku pernah rasa kehilangan seorang anak dua tahun yang lalu .
Kita kalau anak sakit pun dah tak senang duduk kan .
Tapi sang ayah dibawah ni . Kehilangan 3 anak sekaligus . Membesarkan anak dengan kudrat sendiri . Isterinya dah meninggal 10 tahun lepas .
Sedihnyaaaa . Moga mangsa lemas sorang lagi dapat ditemui lah dengan cepat . Dua dah jumpa . Meninggal .

"Cuma saya tidak sangka kini saya kehilangan ketiga-tiganya," katanya ketika ditemui malam tadi.
Dalam kejadian 6.30 petang semalam, tiga beradik itu hilang selepas dipercayai mandi di sungai terbabit yang terletak kira-kira 200 meter dari rumah mereka.
Mohd Ismail yang juga pesara Tenaga Nasional Berhad (TNB) berkata, dia kematian isteri lebih 10 tahun lalu dan sukar melalui kehilangan tiga anak serentak. Lebih memilukan, anak bongsunya, Khalif Naim, merupakan hafiz Al-Quran yang berjaya menghafaz sebanyak 30 juzuk baru-baru ini.

Ketika kejadian itu dia tidak berada di rumah kerana ke masjid berhampiran untuk membersihkan kawasan sekitarnya.
"Saya ke masjid kira-kira 5.30 petang dan ketika itu tiga anak membersihkan rumah sebelum didatangi sepupu mereka yang bawa lemang.
"Kira-kira 7 malam, anak saudara menemui saya di masjid dan meminta segera pulang. Dia tidak cerita apa-apa dan saya menyangka ada orang curi kelapa saya lagi kerana ia kerap berlaku.

"Malangnya, saya dibawa ke tebing sungai dan ditunjukkan pakaian, selipar serta telefon bimbit anak. Dalam hati sudah mengagak anak mungkin lemas," katanya yang memberitahu anaknya jarang mandi di sungai itu.


Cantikkan Seluruh Tubuh Dengan 4 Petua Mudah Ini, Sila Cuba!

Rangkaian produk di pasaran ternyata membantu kita untuk tampil cantik daripada kepala hingga ke hujung kaki. Cantik dengan produk memang sudah terbukti. Namun semua ini memerlukan kos yang bukan sedikit.

Ada masanya kering juga poket dek kerana terlalu terikutkan jenama dan produk yang mahal-mahal belaka harganya. Menggunakan produk tidak salah, namun sekali sekala apa kata anda cuba pula petua tradisional menggunakan bahan alami. Duit poket pun boleh juga dikurangkan dengan cara ini.

Empat petua dari kepala hingga hujung kaki ini wajar anda cuba kalau nak cantik!

Timun tegangkan kulit muka
Ambil tepung ubi kayu dan mentimun. Sebelum itu pastikan timun disagat atau dihancurkan halus supaya sapuan dapat dilakukan dengan rata. Campurkan keduanya bersama air. Sapukan ke muka dengan rata dan biarkan kering. Kulit muka bukan hanya menegang tetapi juga mampu mencerah dan menyegarkan kulit.

Bunga raya atasi rambut gugur
Bersihkan daun bunga raya yang hijau, ramas dengan air dan sapukan ke rambut. Biarkan ianya selama 10 minit, kemudian barulah dibilas. Amalkan petua ini dan lihat hasilnya.

Air rebusan asam jawa
Langsingkan tubuh secara semulajadi? Bagaimana? Amalkan minum air rebusan asam jawa setiap hari. Untuk menambah selera, sejukkannya di dalam peti sejuk dan minumlah setiap kali lepas makan. Ia boleh membakar lemak sekaligus
mengurangkan berat badan. Badan juga bertambah segar.

Kilatkan rambut dengan biji betik
Ambil biji betik yang sudah masak sebanyak dua genggam, bersihkan kulit biji yang berair itu, dan jemur hingga kering. Susudah kering, gorengkannya tanpa minyak sehingga hangus. Tumbuk dan giling biji betik tersebut hingga lumat. Bancuhkan bersama air dan sapukan ke rambut seperti syampu. Bersihkan rambut dahulu sebelum menyapunya. Hasilnya, rambut akan kelihatan hitam berkilat dan bersinar.

Selamat mencuba!


Patutlah Harga Cecah Ratusan Sekilo, Rupa Ada Dua Kategori. Peniaga Ini Kongsi Tip Pilih Ikan Siakap Dengan Betul.

Memang kecoh kisah siakap sejak minggu ni gara-gara ikan siakap yang telah dimasak berharga lebih RM1 ribu.

Tidak dinafikan rasanya enak untuk masakan resipi 3 rasa.

Bagaimana rasa ikan siakap sangkar dan kolam agak berlainan.

Nak tahu lanjut tentang ilmu siakap ni ikuti perkongsian perniaga ini.

Disebabkan saya seorang penjual ikan, saya share sedikit, ilmu penting tentang siakap.

Siakap ada 2 jenis, siakap bela dan siakap liar. Ikan siakap adalah ikan yang lasak dan boleh hidup dalam air tawar/payau dan air masin. Siakap liar biasanya akan bertelur di kawasan paya bakau atau kawasan payau dan hanya akan berhijrah ke laut apabila dewasa.

Siakap yg kebiasaannya terdapat di pasaran adalah siakap bela yg diternak di dalam kolam ataupun sangkar laut. Walaupun siakap bela diberi makan pallet, tempat penternakan siakap turut memberi kesan kepada rasanya. Biasanya siakap sangkar lebih sedap berbanding siakap kolam kerana siakap kolam sedikit berbau lumpur. Harga siakap bela di pasaran antara rm15-21 sekilo.

Siakap liar/laut adalah siakap paling sedap dan manis. Malah rasanya lebih sedap dari jenahak dan ikan merah. Siakap laut hidup secara semulajadi dan makan ikan2 kecil serta plankton di lautan sebagaimana ikan laut yg lain. Harga pasaran ikan siakap liar atau siakap laut antara rm40-45 sekilo, setanding dengan harga jenahak liar dan merah liar.

Siakap laut boleh dikenali dgn warnanya yg lebih cerah dengan ekor sedikit kekuningan. Kadang-kala, pelanggan mudah tertipu kerana tidak dpt membezakn siakap laut dan siakap bela. Begitu juga ikan2 yg lain seperti jenahak, merah dan kerapu yg dibela sering dijual di pasaran dengan harga mahal. Sepatutnya harga ikan bela adalah separuh daripada harga ikan liar.

Bagi penjual ikan seperti saya, sekali tgok saya dah tahu ikan tersebut liar/bela. Bak kata pepatah, “sekilas ikan di laut sudah ku tahu jantan betina”.

Kesimpulannya, siakap bukanlah ikan vip pada asalnya kerana harganya jauh lebih murah dari ikan kurau, jelawat, kerapu minyak, kerapu bara, terubuk segar dan senangin. Bahkan harga bawal putih XXL pun mencecah rm60 sekilo, jauh lebih mahal dr siakap. Apatah lagi nak dibandingkan dgn patin muncung yg mencecah rm300 sekilo.

*p/s – Saya cuma share harga pasaran siakap mentah. Jangan takut dgn siakap kerana ianya tergolong ikan marhein, tetapi berhati2 jika ingin makan siakap di kedai makan berstandard tinggi yang berkelas dunia.

*Cuba teka dalam gambar, mana satu siakap bela, mana satu siakap liar? Dua2 saya jual.


10 Tahun Akan Datang Harga Durian Menjunam? Pensyarah Ini Tunjukkan Kronologinya.

Tidak dinafikan harga durian sejak akhir-akhirnya di lihat agak murah berbanding tahun-tahun sebelum ini. Namun pembelinya kurang. Situasi ini membimbangkan para penjual durian.

Jika dahulu sekitar 70an hingga 80an, kebanyakkan durian di jual secara longgok. Namun sekitar 10 tahun durian di jual dalam bentuk timbang kilogram. Ia membuatkan durian ramai tidak mampu membeli durian mengikut timbang kilo.

Akibatnya ramai yang kurang membeli raja buah ini. Malah kesannya akibat kenaikkan harga, ia membuatkan generasi muda sekarang kurang menggemari durian hingga menjejaskan buah ini dipasaran.

Katanya lagi, kini kesannya sudah mula terasa apabila lambakan durian pada harga murah pun tetap tidak mempunyai permintaan.

Jom kita lihat kronologi yang dijelaskan oleh pensyarah ini.

Kesan dan Akibat.
sekitar 10 tahun yang lepas. durian mula dijual dengan menggunakan timbangan Kilogram.
Durian kampung, durian kahwin dan durian baka baharu.

Kesan dari ni, harga purata bagi sebiji durian naik mendadak.
Kesan dari ini juga menjadikan durian semakin mahal bergantung pada varieti.

Keupayaan untuk membeli berkurangan, dan durian bukan lagi keutamaan dalam pembelian dalam sesebuah keluarga. durian menjadi makanan kategori mewah, bukan lagi dianggap marhaen.

Ketua keluarga tidak lagi membeli, menyebabkan generasi muda dalam keluarga semakin tidak menggemari rasa durian.
10 tahun kemudian…

Bersembang dengan penjual durian semalam…
” durian banyak bang.. harga dah semakin murah.. tapi tak ada pembeli.. saya buka satu kepala RM 20 – makan sampai puas pun, tak berapa yang nak datang makan… saya jual saiz satu guni baja dengan harga RM 50 pun, tak berapa memberansangkan jualan nya.. yang datang makan dan beli pun banyak yang dah berusia dah tua, yang muda2 nie dah tak minat makan durian… tak macam zaman kita dulu2…”

Dengan membuatkan harga durian lebih mahal, dengan unit timbangan yang tidak masuk akal, kita telah membuatkan satu generasi tidak minat untuk menggemari durian.
jika di ulang kitaran ini… apa yang akan terjadi pada masa depan?

Dalam pada itu posting yang berbeza, dia juga menjelaskan ia daripada pengalamannya sendiri. Harga durian yang mahal membuatkan dia jarang membeli buah durian. Kesannya anak-anaknya kurang berminat terhadap buah itu.

Tak Konsisten Beli, Anak Tak Minat Durian

Terima kasih pada yang tag nama saya 2/3 hari nie. Mmg itu adalah nukilan dari FB post saya.

Ianya ditulis dari hati, berdasarkan pemerhatian terus, temu bual dan deduksi kepada apa yang saya temui.

Case in point… Saya ada dua orang anak remaja. 18 dan 15 tahun. Saya berhenti dan kurang membeli durian, lebih kurang 10 tahun yang lepas. Harga di luar dari kemampuan kami sekeluarga.

Jika beli pun, sekadar untuk melepas kan keinginan… Dan biasa nya, produk siap proses seperti aiskrim, pastry atau kek yang kami beli.. bukan durian segar.
Hari ini, anak yang sulong, lansung tidak menggemari durian.. malah bau pun tak boleh.

Anak yang kedua, boleh makan, tapi sekadar seulas dua.. dan cukup. Saya lihat balik kenapa.. mungkin dalam tempoh mereka membesar… Durian itu menjadi semakin asing kepada deria rasa mereka.

Dan…. pengaruh ibubapa, citarasa, kemampuan, akses kepada bahan makanan oleh sesebuah keluarga mencorak kan sikap dan penerimaan makanan anak2 pada masa hadapan.

Bukti sudah ada di depan mata… Apabila ibubapa tidak memberikan pendedahan awal dan konsisten, maka makanan tersebut akan turut sama lenyap ditelan zaman…


Wanita Ni Kongsi Petua Dari Pak Cik India, Cara Kurangkan Angin Dalam Badan & Pedih Ulu Hati Dengan Serbuk Kulit Kayu Manis

Pernah tak anda alami angin dalam badan, rasa kurang selesa dengan perut rasa sebu atau pedih ulu hati?  Memang tak selesa dibuatnya kan. Cuba amalkan petua mudah ini.

Assalamualaikum rakan MAHN. Saya cuma nak kongsikan 1 petua yang saya dapat dari seorang pakcik berbangsa India. Petua yang saya dapat ini adalah petua untuk mengurangkan angin dalam badan dan mengurangkan pedih ulu hati.

Saya sekeluarga pernah dijangkiti wabak yang melanda negara kita ni. Antara kesan dari wabak tersebut, suami saya kerap merasa perut sebu dan tak selesa. Dari situ kami dapat petua untuk kurangkan angin dalam badan dan alhamdulillah berkesan dengan izin Allah.

Apa yang kami amalkan, kami akan letak sedikit serbuk kulit kayu manis ‘ceylon’ dalam minuman. Seeloknya pagi masa perut kosong, bancuh serbuk kulit kayu manis ceylon dengan air suam. Kacau dan terus minum.

Saya juga amalkan sarapan pagi segelas susu tepung, letak oat dan sedikit serbuk kulit kayu manis.

Alhamdulillah berat badan pun maintain aje. Apa yang saya kongsikan ini mungkin mengikut keserasian badan masing-masing ya. Kami cuma ikhtiar selepas pulih dari wabak tu. Alhamdulillah, berkesan.


Ada Trik Nak Didik Anak Puasa. Cara Lelaki Ini Boleh Jadi Panduan Nak Asuh Anak Puasa.

Tentunya kita sebagai ibu bapa mahu anak belajar berpuasa terutama anak tadika dan sekolah rendah. Jadi ibu bapa perlulah menetapkan minda bahawa anak akan mula berpuasa pada tahun ni. Elakkan daripada bercanggah sesama sendiri dengan memberi alasan … Tak payahlah kot … Tunggu tahun depanlah … Kecil lagi tu, kesian dia … dan sebagainya. Ayat 159, surah Ali Imran ini boleh dijadikan sebagai moto:

فَإِذَا عَزَمْتَ فَتَوَكَّلْ عَلَى اللَّهِ

Dan apabila kamu berazam maka bertawakallah kepada Allah.

Boleh ikut perkongsian ini sebagai panduan nak didik anak.

Anak2 didik pakcik yg grad 4-5, 6-7 tahun lepas masing2 dh ade anak kecik.. Ni pakcik bagi tips siket mcmn nk ajar anak2 kecik tu start berpuasa…

Tips ajar anak kecik berpuasa:

1. Ingat, anak kecik yg belum baligh belum wajib puasa.. Jadi jangan paksa sampai pengsan budak tu. Jangan pulak sampai dia rase serik untuk berpuasa dan rasa puasa tu satu siksaan bagi dia.. Kita ni selalu silapnya, bila bab puasa bersungguh kita ‘ajar’ anak2 dari umur 3-4 tahun lagi, tapi bab solat x pulak ditekankan.. So ajar anak berpuasa ni kena tengok juga persediaan psikologi anak2 kecik ye, pastikan dia sentiasa ada keinginan untuk improve puasa dia.

2. Yg penting didik jiwa anak2 kecik ni untuk suka nak belajar berpuasa, set target sama2 utk dia puasa berapa lama hari ni, berapa hari utk ramadhan kali ni, bila dia akan puasa separuh hari, umur berapa dia akan berpuasa sampai asar, umur berapa dia akan puasa full mcm org dewasa.. Bagi gambaran jelas kt dia proses belajar puasa ni mcmn supaya dia x terperanjat dan lebih bersedia utk belajar, enjoy the journey..

3. Awal2 tu kalau anak2 3-5 tahun dh boleh ajar konsep berpuasa yg mudah.. Bagi tahu puasa ni sbb kita org islam, sbb nk rasa mcmn hidup org susah, sebab nk sihat.. Jgn pulak bila anak tanya kenapa kena puasa, kita jwb “sbb adek kn dh besar” , sbb “adik kn kuat” .. Salah tu..

4. Boleh seawal umur 3-4 tahun tu ajar puasa, tapi bukan lama2.. Cukup la sekadar delay kan sikit waktu makan dia.. Buat ‘perjanjian’ boleh makan bila jarum panjang tu sampai tegak ke atas.. Dapat setengah jam dia rase dia berpuasa, jadi la.. Declare dlm family yg hari tu dia pn dh puasa kanak2 jugak.. Esok2 mesti dia nk lagi .. Tambah la sikit2 jadi sejam, dua jam, ikut umur..

5. Bila anak2 dh besar sikit dlm 6-7 tahun, boleh perkuatkan konsep puasa kanak2 tu.. Dh boleh mula ajar puasa separuh hari atau sampai azan asar, ikut kemampuan dia.. Berbuka awal tu jgn lebih2 sgt, supaya dia faham yg puasa dia belum sempurna.. Raikan kejayaan dia masa berbuka Sama2 waktu maghrib.. Bagi semangat utk improve esok2..

6. Buat sesi sahur kanak2 iaitu selepas solat subuh.. Nk ajak anak2 kecik ni bangun pkl 4.30 tu mmg susah, lepas tu pkl 8 dia dh bising lapar.. So better kejut dia utk solat subuh, lepas solat tu baru sahur kanak2.. InsyaAllah dia dpt puasa lebih lama.. Kalau start konsep ni seawal 5-6 tahun, InsyaAllah 7-8 tahun dia dh boleh join sahur dn puasa org dewasa..

Yg penting, didik jiwa anak2 kecik utk happy dan suka berpuasa sbg satu ibadah..

Gambar hiasan: Danish pkl 4.30 dh bangun masak sendiri nasi goreng favourite dia utk sahur.. Sejuk perut abi ni mengandung 9 tahun…


Ini Rahsia Rumahtangga Bahagia. Rupanya Ini Orang Dulu-Dulu Buat!

Setiap pasangan yang bahagia, tentu inginkan kebahagian yang sehingga ke akhir hayat.Pastinya untuk bahagia rumahtangga itu ada petua yang setiap pasangan perlu tahu.

Ikuti pandangan lelaki ini dilaman facebooknya Firdaus Shakirin mengenai rencam rumatangga kini. Moga muhasabah diri untuk kebahagiaan keluarga bersama.

Cabaran kehidupan berumahtangga dulu dan skrg tak sama…

Zaman dulu, subuh2 lagi suami dah keluar bekerja…zaman skrg, subuh2 lagi suami masih membuta sampai matahari terpacak atas kepala…

Zaman dulu, suami kuat, bleh menoreh, buat bendang, bela lembu, bela kerbau, berkebun…zaman skrg, suami manja, tak suka bos berenti, tak suka opis mate, berenti… tak larat ulang alik, berenti…keje kejap, berenti…nak keje ikut yg dia suka…

Zaman dulu, ptg2 suami main dgn anak2, bwk anak2 ronda…zaman skrg, smpai ja rumah, hp terus depan mata…

Zaman dulu, mlm2 suami ke masjid, dengar ceramah, belajar agama…zaman skrg, mlm2 suami ke mamak, melepak dgn kwn2 smpai pagi buta…

Sbb tu zaman skrg, kehidupan berumahtangga tu sgt2 mencabar dan berbeza…isteri skrg susah nk sesabar isteri dulu…isteri skrg, susah nk semulia isteri dulu…sbb?

Dpt suami yg xtahu soal agama…

Yg dia tahu, suami ada kuasa mutlak terhadap isteri…yg dia tahu, isteri kena ikut cakap suami…yg dia tahu, isteri berdosa klu tak ikut cakap suami…

Dia tak sembahyang xpe, dia tak puasa xpe, dia on off keje xpe, dia xtunai nafkah xpe, dia main hp & game xpe, dia melepak lama2 xpe dan sebagainya…semuanya xpe sbb dia xphm tugas seorang suami tu APA…

Suami dulu, guna agama utk dekatkan dan eratkan hubungan dia dgn isteri…suami sekrg, guna agama utk tundukkan dan mencipta jurang antara dia dgn isteri…

Hard to digest? This is nowadays fact…

Nota kaki : Sebab tu byk rumahtangga org dulu2 kekal lama.


Wow Rupanya Banyak Kegunaan Soda Bikarbonat Untuk Tubuh , Sila Cuba!

Soda bikarbonat yang selalunya dijadikan bahan dalam menyediakan kek rupanya banyak kegunaannya untuk mencantikkan seluruh tubuh kita.

Walaupun tiada sebarang kajian yang membuktikan kesahihan ini namun ramai yang mencubanya. Dan paling utama rata-rata mereka yang mencuba beberapa petua menggunakan bahan ini memberi tindak balas yang cukup hebat.

Benarkah? Kita tengok apa soda bikarbonat mampu lakukan untuk cantikkan seluruh tubuh kita. Nak tahu, kenalah cuba!

1. Buang Black Head
Wow ini memang hebat. Campurkan 2 sudu soda bikarbonat dan masukkan 1/4 cawan jus lemon dalam mangkuk. Kacau sebati dan sapu rata ke muka. Biarkan sekejap selama 15 minit dan bilas dengan air suam.

2. Putihkan Gigi
Campurkan sesudu soda bikarbonat dengan sedikit perahan jus limau nipis. Campurkan rata dan gosokkan pada gigi hingga nampak kesannya. Jika suka anda boleh juga menggunakan lemon atau buah strawberi.

3. Cerahkan Wajah
Campurkan 2 sudu besar soda bikarbonat ke dalam 2 gelas air. Gaul sebati dan sapu rata pada wajah. Biarkan selama 15 minit dan bilas.

4. Hilangkan Bau Badan
Masalah bau badan utama adalah daripada bawah ketiak. Lakukan campuran 4 sudu makan bikarbonat bersama air (jangan cair). Kemudian sapukan dengan perlahan-lahan pada ketiak atau kawasan sekitarnya. Biarkan hingga kering.

5. Manicure & Pedicure
Kuku juga mampu dirawat dan dicantikkan dengan bahan ini. Campurkan 2 sudu besar soda bikarbonat dan sedikit air. Gaul sebati dan sapukan pada kuku. Sental sedikit pada kawasan kuku yang agak keras dan bahagian tepi kuku. Biarkan 15 minit dan bilas dengan air suam.

6. Rawatan Kaki
Buang kulit kasar pada kaki dengan skrub daripada soda bikarbonat ini. Mulakan dengan mencampurkan air rendaman daripada soda ini. Campurkan 2 hingga 3 sudu soda bikarbonat ke dalam air. Kacau sebati dan rendam kaki selama 20 minit.

Boleh juga campurkan 3 titis essential oil seperti lavender. Untuk skrubnya, campurkan 2 sudu soda bikarbonat bersama sedikit air dan sentallah kulit kasar pada kaki hingga sempurna.

Selamat mencuba!


“Ibu Kena Lebih ‘paranoid’.” Bersalin Sewaktu PKP, Doktor Ni kongsi ‘Pantang Larang’ Elak Keluarga Melawat Bayi!

Setiap daripada kita pasti teruja melawat keluarga atau rakan terdekat yang baru melahirkan bayi. Namun dalam keterujaan menziarahi ibu baru bersalin dan bayi baru lahir, ada beberapa perkara yang perlu dipandang berat. Lebih-lebih lagi situasi sekarang yang mana wabak Coronavirus (Covid-19) tengah melanda negara kita.

Dr  Maiza Tusimin, Pakar Obstetrik dan Ginekologi dari Prince Court ketika sesi live bersama Majalah Pa& Ma menegaskan, langkah keselamatan amat penting dalam memastikan ibu dan bayi baru lahir selamat terutama apabila dibawa pulang ke rumah.

“Mana-mana hospital mengambil langkah ketat terutama dalam mengurangkan orang ramai melawat. Dalam keadaan sekarang, lebih baik kita elakkan dan kekalkan jarak atau pengasingan demi keselamatan baik ibu, bayi dan juga ahli keluarga lain. Tak perlu ada lawatan secara fizikal. Memandangkan sekarang teknologi canggih, jadi memadai kita berhubung melalui telefon baik video call dan sebagainya.

“Bagi ibu-ibu yang sudah mengeluarkan belanja membayar untuk perkhidmatan menjaga kita dalam pantang, dalam situasi sekarang kita tak tahu bagaimana dengan orang itu, datang dari mana, sama ada membawa virus  dan sebagainya.  Jadi lebih baik elakkan.

“Ada ibu-ibu yang cakap lepas bersalin kena mengurut, itu hanya amalan dalam budaya orang kita sahaja kononnya untuk buang angin dan sebagainya.  Kalau nak juga mengurut  mungkin minta tolong ahli keluarga terdekat. Misalnya jika ada ibu yang kebetulan tinggal bersama ataupun suami yang bantu,” ujar Dr Maiza lagi.

Dalam pada Itu  Dr Maiza menegaskan soal suami nak teman isteri bersalin dalam tempoh PKP ini, mengikut garis panduan (Kementerian Kesihatan Malaysia) KKM tidak menggalakkan berbuat demikian.

“Ada pihak hospital swasta membenarkan dengan syarat kedua-dua telah melakukan ujian covid dua hari sebelum bersalin. Jika negatif maka dibenarkan. Tetapi untuk menjaga keselamatan semua, tidak dibenarkan suami menemani di bilik bersalin. Ini bagi mengelakkan sebarang jangkitan.

Ibu kena lebih paranoid

Dalam pada itu, Dr Maiza turut menggariskan beberapa langkah keselamatan  sewaktu membawa pulang bayi ke rumah.

“Apabila nak pulang ke rumah, ibu-ibu sendiri kena jadi ‘lebih paranoid’. Semua tak bersih sehingga kita sendiri yang bersihkan.  Biasanya di hospital yang tiada kes memang terjamin tetapi tak salah kita sentiasa berjaga-jaga.

“Sebagai contoh, panduan sewaktu menekan lif atau memegang peralatan di hospital dan sebagainya. Tak perlu jemput atau benarkan ramai-ramai datang untuk menjemput kita dari rumah. Balik rumah terus, tak perlu singgah mana-mana. Sampai sahaja di rumah terus masuk bilik. Benda pertama buat adalah basuh tangan dan lepas tu nak mandi boleh dan minta tolong suami dalam hal ini.

Kena alert dan jaga diri

Sementara  itu ketika ditanya mengenai pemeriksaan rutin yang perlu dilakukan oleh ibu-ibu mengandung, Dr Maiza memberitahu rutin tersebut boleh dilakukan seperti biasa.

“Mungkin ada ibu-ibu yang takut nak ke klinik memandangkan bimbang dijangkiti, tapi usah risau kerana pihak klinik sudah mengambil langkah-langkah melakukan keselamatan. Pakai mask jika selesema atau batuk.  Jika tiba-tiba batuk ketika sampai di klinik, ikut etika atau cara batuk yang betul.  Jangan harapkan kepada doktor dan petugas kesihatan semata-mata. Kita sendiri kena alert dan menjaga diri.

“Jika anda pulang ke kampung, jangan lupa sentiasa bawa buku check up anda. Tolong jujur apabila anda mengalami apa-apa simptom atau kontak dengan mereka yang positif.  Jangan risau pihak petugas dan doktor akan memeriksa anda dengan baik. Rawatan tetap sama seperti biasa cuma mungkin dalam kes sebegini doktor atau petugas kesihatan akan memakai pakaian PPE demi langkah pencegahan untuk bayi serta orang sekeliling.

“Bagi ibu-ibu yang bergejala dan positif covid-19, ia tidak akan menjangkiti bayi dalam kandungan. Dari segi pemerhatian saintifik tidak ada pemindahan virus dari ibu kepada bayi. Cuma mungkin ada ‘kontak’ di mana si ibu  yang positif covid  dan menyusukan bayi. Tetapi  si ibu tidak memakai perlindungan seperti masak dan terbersin atau batuk. Secara tidak langsung bayi berkenaan terkena jangkitan.


“Pagi Mohon, Petang Selamat Nikah. Baju Raya Ganti Baju Pengantin.” Normala Samsudin Kongsi  Anak Lelaki Selamat Diijabkabul!

Tular beberapa kisah pasangan yang berkesempatan untuk melangsungkan majlis akad nikah sebelum lockdown yang bakal diadakan esok (1 Jun).

Menurut SOP yang ditetapkan, tiada sebarang majlis pernikahaan dibenarkan sepanjang Lockdown sehingga tarikh yang diberikan kelak.

Antara pasangan ‘bertuah’ tersebut adalah anak kepada selebriti terkenal Datin Seri Normala Samsuddin.

Dalam satu perkongsian, Puan Sri Normala memuat naik beberapa keping gambar pernikahan anak lelakinya, Ashraf Roslan bersama pasangannya, Hilyati dalam satu majlis kecil dan sederhana. Untuk rekod, Ashraf dan Hilyati mengikat tali pertunangan pada April yang lalu.

Disebalik majlis pernikahan yang serba sederhana itu, rupa-rupanya, ada kisah disebaliknya yang pasti akan diingati sebagai momen indah dan cukup bermakna buat pasangan ini.

Sederhana itu adalah sangat berkat dalam segala hal. Alhamdulillah selesai akad nikah @alamace21 @hilyati Mama mendoakan yang terbaik buat kalian. Kamu pasangan bertuah kata ustaz jurunikah, kerana hantar borang pagi ini melalui temujanji yang beberapa kali tertunda, tetiba ada kosong slot nikah jam 2 petang.

Menurut Puan Sri Nomala, disebabkan majlis tersebut diadakan secara tergesa-gesa, mereka tidak sempat membuats ebarang persiapan, Bahkan, pasangan tersebut hanya menjadikan baju raya sebagai baju pengantin.

Selepas ini tidak ada urusan nikah semasa Lockdown. Tunggu hingga diberitahu bila boleh. Bergegaslah balik bersiap, tak sempat semuanya beli on the spot, baju raya jadi baju pengantin.

Begitu pun, Puan Sri Normal memanjatkan kesyukuran kerana majlis akad nikah anaknya berlangsung lancar dan gembira kerana apa yang wajib sudah dilaksanakan.

Begitulah pengantin di musim pendamik ini, menerima seadanya tentang pasangan masing-masing yang penting redha dengan ketentuan Allah. Sebagai emak aku sujud syukur kerana yang wajib sudah didahulukan. Alhamdulillah.


Ibu Segera Ke Hospital, Anak Lelaki Empat Tahun Kritikal Ada Dadah Dalam Badan!

Luluh hati seorang ibu bila melihat anak yang dikandung terjejas kesihatannya apatah lagi jika berada di dalam keadaan kritikal hingga terpaksa dikejarkan ke hospital.

Terbaharu, sebagaimana memetik laporan berita seorang kanak-kanak lelaki berusia empat tahun kritikal akibat terdapat kandungan dadah dalam badan dan kini sedang menerima rawatan di hospital.

Mangsa yang tinggal di Kampung Sri Bintang, Kuala Krai dibawa ke Hospital Kuala Krai (HKK) jam 5 pagi semalam oleh ibunya untuk rawatan sebelum pihak hospital melaporkan kepada polis.

Pemangku Ketua Polis Kelantan, Datuk Muhamad Zaki Harun berkata, mangsa dibawa ke hospital dalam keadaan kritikal dan sebaik pemeriksaan dibuat mendapati dalam badannya terdapat kandungan dadah jenis methampethamine.

“Siasatan mendapati kanak-kanak lelaki ini dipercayai dibawa bapa saudaranya ke suatu tempat dan belum dapat dipastikan lagi sama ada mangsa diberikan dadah atau dibiarkan terdedah dengan bahan larangan itu sebelum memasukkannya dalam badan.

“Susulan itu, bapa saudara mangsa berusia 30 tahun ditahan jam 10 malam tadi dan soal siasat yang dibuat, suspek mengaku membawa anak saudaranya itu ke sesuatu tempat tapi menafikan ada memberinya dadah,” katanya ketika sidang media di Ibu Pejabat Polis Kontinjen (IPK) di sini, hari ini.

Muhamad Zaki berkata, mangsa yang kini masih kritikal sedang dirawat di Hospital Raja Perempuan Zainab II (HRPZ II) dan pihaknya sedang menunggu laporan lanjut.

Katanya, hasil ujian saringan yang dibuat ke atas suspek mendapati dia positif dadah jenis methampethamine dan turut memiliki tiga rekod lampau bersabit dadah.

“Permohonan reman akan dibuat hari ini bagi membantu siasatan mengikut Seksyen 31 (1) (a) Akta Kanak-Kanak 2001,” katanya.

Terdahulu, Muhamad Zaki merasmikan majlis Himpunan Bulanan di perkarangan IPK dan menyampaikan surat penghargaan kepada pegawai dan anggota yang cemerlang dalam penugasan.


Kurus Dengan Minum Air Masak, Ibu Ni Dah Buktikan Memang Menjadi!

Perkongsian daripada ibu kepada 3 orang anak ini diharapkan dapat memberi inspirasi buat ibu-ibu di luar sana yang ingin menurunkan berat badan. Siapa sangka dengan amalkan pengambilan air yang banyak boleh membantu untuk dirinya kini tampil dengan berat badan ideal. Nak tahu lanjut, jom ikuti perkongsian penuh daripadanya.

Asalamualaikum korang. Ok sape nampak mak berbeza belanja mak satu emoji. Tag kan kawan korang yang diet ambik ubat entah apa-apa. Buat bazir je.

Mari baca sikit ilmu sebelum start diet
Permulaan diet mak selain tinggal kan air manis, mak banyak minum air kosong. Korang kena bersahabat dengan air kosong dan tandas, permulaan mak cuma minum 4 botol air mineral kecik tu berhenti pada pukul 9 malam.

Dan naikkan lagi ikut besar mana badan. Di komen ade rujukan kiraan die ye.Dan Selain bagus untuk penghadaman dan organ badan air kosong sangat bagus untuk kulit. Buah dan air kosong akan menjadikan kulit bersih sebab toksin dan kotoran keluar dari air kencing.ha gichewkan mudah tu tak yah beli barang pelik-pelik mudah nye nak cantik air kosong tu free je pun boleh je minum air sejuk dari peti cuma elak kan ais batu. Mak tinggalkan air batu lama dalam 5 bulan hasilnya perut flat dan tak boncet. Dan bagusnya perhatikan air kencing pada 3 hari pertama kuning selepas itu ia jadi jernih.

CARA MUDAH MINUM AIR KOSONG BOLEH BANTU ANDA KURUS BUKAN MITOS

Dan ini gambar terkini bersama anak-anak di lokasi yang sama.

Berapa Liter Sehari Yang Perlu Kita Minum Air Kosong?

Melalui aktiviti harian kita mengeluarkan tenaga, membuang air kecil dan besar, bernafas, dan bergerak aktif seharian, menyebabkan air hilang dari badan, dan perlu digantikan semula agar proses tubuh dapat berjalan dengan baik

Azlina – berat 65 kg
1 liter =25kg
jadi Azlina perlu minum 2.5liter sehari sekurang-kurangnya. Bukanlah sampai paksa diri. Ini melatih kita cintakan air kosong.

Berapa berat anda?
Jom semak, berapa liter anda perlu minum sehari
untuk kekal sihat, cergas cantik dan bertenaga.
(Berat Badan Bahagi 25kg = )

Saranan terbaik yang perlu diamalkan ialah minum air kosong 1-2 gelas 20 minit sebelum waktu makan, ianya bagus untuk sistem penghadaman kita, dan dalam masa yang sama membantu mengelak kita makan terlalu banyak, bila waktu makan tiba.

1- Jadikan air kosong sebagai MINUMAN UTAMA. Air manis segelas sahaja sehari. Air karbonat, tinggalkan terus.
2- Biasakan minum 2 gelas air kosong sebaik sahaja bangun dari tidur.
3- Bawa botol air ke mana saja dan tandakan waktu anda perlu minum.
4- Minum menggunakan straw.
5- bagi yang susah minum air kosong begitu saja boleh perah kan sikit lemon atau hirisan lemon bagi kurang kan rasa loya


“Bangun Lewat Di Rumah Mentua Salah Ke?”- Menantu Kena Bijak Sesuaikan Dengan Situasi!

Hidup berumah tangga ini memang banyak bezanya jika ingin dibandingkan dengan kehidupan anak dara. Semua tindak tanduk kita bukan sahaja terkesan pada pasangan malah akan mencuri perhatian mentua, ipar duai dan seluruh ahli keluarga hatta walau bangun lambat sekali pun!

Mungkin jika dulu ibu sendiri hanya sekadar membebel namun tidaklah samapi berkira bila anak gadisnya bangun lewat, tapi lain pula pandangan dalam keluarga mentua. Bangun lewat itu boleh membuatkan ipar duai dan mentua berbisik sesama sendiri.

Hal ini menyebabkan ada yang melontarkan pertanyaan ini di media sosial, adakah salah jika bangun lewat jam 11 pagi di rumah mentua?

Bagi menjawab persoalan itu, Puan Marlia Ramli berkongsi pandangan tentang apa sebaiknya menantu perempuan boleh lakukan agar tidak dipandang sinis di mata mentua dan ipar duai.

BANGUN LEWAT GILA DI RUMAH MENTUA?

Salah. Kat Negara Malaysia ni salah kalau anda menantu perempuan. Mentua dan ipar duai anda akan mula berbisik.

Menantu lelaki bangun tidur tengahari pastu sambung tidur semula pun tak de masalah. Siap maknya isteri hidangkan kopi cawan lapik untuk menantu lelakinya.

Ya… Imbalance ini memang berlaku.

Menantu perempuan ada expectation perlu dibuat. Menantu lelaki? Asalkan tak mencarut depan mentua dah kira soleh dah tu!

Beginilah anak-anak muda,

Akak sentiasa kempen jika rasa tak mampu nak bangun awal, tak mampu masuk dapur sebelum subuh, tak mampu nak meet expectation terhadap “typical menantu perempuan” – ajak suami tinggal di rumah sendiri.

Rumah sewa pun tak pe.

Rumah kecik pun tak pe.

Belajar berdikari.

Mudah nak jaga aurat.

Selesa ada ruang peribadi.

Fahami realiti hidup.

Bangun lewat? Tanggunglah perut lapar.

Rumah anda? Sukati andalah.

Asalkan anda suami isteri bahagia.

Sesekali balik rumah mentua?

Alah… sesekali je kan?

Kau armed je alarm snooze level bingit telinga.

Snooze seratus kali.

Ngam-ngam subuh je kau dah kat dapur bancuh teh.

Kau jenguk sinki ada pinggan dua tiga biji, kasi settle. Pastu kalau kau OCD pengemas namatey pun tak payah memandai ubah susunan dapur umah mentua kau. Mata kau sakit tengok? Pejam mata. Jangan memandai ubah apa-apa. Kau layan je style susunan mentua kau.

Pastu kau ye kan aja segala benda yang mentua kau cakap. Dia nak puji menantu lain ke, nak up anak dia ke, nak mengumpat jiran ke, nak puji diri sendiri ke… kau layan kan aja. Tak payah bantah bagai. Anggap je Mentua kau sedang buat video Tik Tok. Kau enjoy je tenung dia sambil angguk-angguk dan gelak je keja kau. Lantak pi situ.

Masa nak balik kau salam berisi (amik dari poket suami kau). Mohon doakan saya Mak… Kau gunalah dialog syahdu drama petang-petang. Pastu kau puji cakap kuih lepat yang Mak buat tu sedap. Kau minta resepi walaupun dapur rumah kau tak penah berasap. Mak yang mula masam cam siput by auto akan senyum. Silap aribulan, kau lah menantu kesayangan

Mentua kurang bunyi, ipar duai tak de modal nak melebih. Settle!

Wanita hari ni jangan lurus sangat. Pandai-pandai la be creative and be flexible mengikut keadaan. Pembawakan diri tu sesuaikan ikut keadaan. Yang penting? Suami happy, isteri happy – cukuplah.

Mentua dengan ipar duai – Alah… sesekali je kan. Kau bukan balik sebulan 4 kali pun… Ngerti?

Jom saksikan video menarik tentang adik-adik BK kita ni makan Ayam McD 3X pedas. Boleh tahan ke tidak? Jom saksikan.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


“Kerajaan Ini Mungkin Bukan Anda Undi, Tapi Ingin Jadi Kerajaan Prihatin.” Isi Rumah RM8K Ke Bawah & Orang Bujang Terima Bantuan!

Dalam menghadapi cabaran Wabak Covid-19, Perdana Menteri, Tan Sri Muhyiddin Yassin  telah mengumumkan pakej rangsangan ekonomi yang memberi manfaat kepada semua lapisan masyarakat.

Antara pakej-pakej tersebut meliputi isi rumah, orang bujang, pesara, pelajar dan sebagainya. Antaranya:

1.Bantuan RM1,600 kepada hampir 4 juta isi rumah berpendapatan bulanan RM4,000 dan ke bawah.

2.Bantuan RM1,000 kepada hampir 1.1 juta isi rumah yang berpendapatan lebih RM4,000 hingga RM8,000 sebulan

3.Bantuan  RM800 kepada 3 juta individu bujang berusia 21 tahun ke atas dan berpendapatan bulanan RM2,000 dan ke bawah

4.Bantuan secara one-off sebanyak RM200 seorang kepada pelajar institusi pengajian tinggi yang ketika ini turut terkesan.

5.Bantuan tunai RM500 kepada lebih 1.5 juta penjawat awam gred 56 dan ke bawah termasuk mereka yang bekerja secara kontrak. Bayaran akan dibuat pada bulan April 2020.

6.Kerajaan akan bekerjasama dengan NGO, persatuan dan usahawan sosial yang berkaitan untuk menyalurkan bantuan makanan, barangan penjagaan kesihatan dan tempat perlindungan dengan peruntukan sebanyak RM25 juta.

7.Bayaran penggantian pendapatan sebanyak RM50 sehari bawah MySalam, turut dipanjangkan kepada golongan B40 yang dikuarantin sebagai pesakit di bawah siasatan (PUI)

8.Pengecualian pembayaran sewa bagi PPR dan Perumahan Awam selama 6 bulan

9.Bantuan RM500 secara one-off kepada lebih 850,000 pesara Kerajaan juga pada bulan April 2020

10.Kerajaan bersama TNB akan menambah peruntukan  RM530 juta untuk diskaun berperingkat antara 15% hingga 50% mengikut penggunaan kadar elektrik dengan had maksimum 600 kW sebulan bagi tempoh enam bulan mulai bil bulan April 2020.

11.Antara pakej khas yang akan ditawarkan syarikat-syarikat komunikasi adalah internet percuma kepada semua pelanggan dengan nilai RM600 juta bermula 1 April 2020 selama tempoh pelaksanaan PKP.

12.Penangguhan bayaran balik pinjaman kepada peminjam Perbadanan Tabung Pembangunan Kemahiran mulai 1 April 2020 hingga 30 September 2020. Inisiatif ini akan memanfaatkan seramai 174,500 peminjam.

Untuk teks penuh adalah seperti berikut:


Tip Mudahkan Ibu-Ibu Lipat Baju Dan Susun Pakaian Lebih Kemas . Confirm Jimat Masa Dan Tenaga!

Melipat dan mengemas pakaian satu kerja yang mengambil masa terutama bagi anda yang mempunyai ramai anak. Itu belum masuk bab mahu memastikan pakaian yang disimpan itu kekal teratur. Jika ada banyak tangan, pasti akan bersepah semula.

Bagi membantu kaum ibu menangani masalah ini, cuba praktikkan cara yang dilakukan Fadzielah Ayub ini.

Opsss.. bakul ilah sentiasa kosong. Kekadang tu jerr ada tak sempat nak lipat. haha

P/s: Bakul sama supaya senang nak susun dan jimat ruang bila kosong.

Selain kaedah di atas, anda juga boleh mencuba cara yang dilakukan oleh wanita dari Jepun Marie Kondo ini. Dia telah mengetengahkan kaedah yang digunakan dalam mengatur pakaian dalam almari supaya kekal kemas dalam jangka masa panjang.

Teknik ini dinamakan sebagai teknik mengemas KonMari. Walaupun ada yang diajar berbunyi karut seperti teknik beliau menyayangi pakaian, tetapi cara melipat dan menyusun pakaian beliau sangat-sangat berguna untuk diikuti.

Berikut adalah asas kepada teknik melipat pakaian mengikut teknik KonMari.

Stoking

Kita selalu menggumpalkan sahaja stoking menjadi bola. Teknik ini berkesan dalam memastikan tidak terpisah pasangan stoking tetapi tidak cukup dalam menjimatkan ruang.

Pakaian Dalam

Rasanya cara melipat ini lebih kurang sama dengan apa yang diamalkan.

Baju T

Perbezaan cara beliau melipat adalah pada lipatan terakhir di mana tujuannya adalah untuk memastikan baju itu mampu berdiri tegak tanpa sebarang bantuan

Seluar

Sama juga cara melipat cuma pada lipatan terakhir itu, dilipat lebih kecil supaya seluar itu tidak memerlukan ruang yang besar untuk disimpan.

Sebenarnya teknik ini nampak mudah tetapi yang agak sukar adalah untuk mengubah cara kita melipat pakaian yang mungkin sudah sebati dengan kita sejak sekian lama.

Kaedah ini sebenarnya sesuai digunakan untuk menyusun baju anak-anak kerana ia memudahkan kerja ibu. Sebabnya :

Sumber: Iluminasi


Tular Hingga 39K, Guna 4 Bahan Aje Nak Cerahkan Kulit Tangan. Menjadi Patutlah Ramai Teruja!

Wanita dan kecantikan diri memang tidak dapat dipisahkan. Umpama irama dan lagu. Malah sanggup memperuntukkan sebulan sekali untuk memanjakan diri ke pusat kecantikkan yang kosnya agak tinggi. Semua ini agar memastikan diri cantik yang memberi keyakinan kepada dirinnya.

Namun, tidak bermakna tiada bajet yang tinggi kita tidak boleh cantik. Ada pelbagai petua yang boleh dijadikan panduan untuk kekal cantik.

Selain penjagaan muka dan tubuh badan, penjagaan kulit tangan juga salah satu perkara yang diberi perhatian oleh kaum hawa. Mana taknya, di pasaran banyak produk pemutih untuk mencerahkan kulit tangan.

Sebagaimana perkongsian ini yang menggunakan bahan-bahan dengan bajet yang rendah. Menariknya petua ini hanya menggunakan 4 bahan aje.

Mendapat share shingga 39K di facebook, petua untuk petua untuk mendapatkan kulit tangan yang cerah. Pastikan  konsisten dan rajin buat. Jom cuba!

Bahan-bahan:

Asam jawa. Segenggam untuk sekali pakai
Lotion vaseline seperti dalam gambar sahaja .rujuk pic. Letak sedikit agak2 untuk skali pakai
Asam limau 1 biji
Soda bikabonat 1 sudu besar

Penyediaan:

Campurkan kesemua bahan dan gaul . Dia akan jadi buih macam sabun. Haaa..best ke best?

Tonyoh sekuat harimau dan biarkan 15 minit. Nampak tak?Ada buih-buih disitu?

Cuci dan bilas. Pastu pakai lotion. Hasil dia SUMPAH! Kulit jadi lembut gila weh! Lincin,wangi dan putih. Kedut-kedut pun tak hado dah ha tangan den..hehe

Tapi idak ler trus putih melepak yea. Nak putih trus pi celup clorok..haha. Kena rajin buat..tiap hari buat. InsyaAllah putih melepak!!

Menarik! Boleh cuba cara ini. Tetapi kena rajin buat lah untuk kulit jadi lebih cerah.


Anak Dari Tak Dengar Kata Berubah Jadi Lembut Hati, 13 Perkara Ibu Ayah Kena Belajar Amalkan!

Anak-anak ni masing-masing ada pe’el yang tersendiri. Bila datang nakalnya tu, geleng kepala ibu ayah dibuatnya! Kadang, nak bawa keluar pun boleh fikir banyak kali takut terlalu aktif dan tak dengar kata bila di luar.

Tapi tahu tak, ada banyak cara yang ibu ayah boleh amalkan untuk bagi anak-anak ni lembut hati. Tak kira sama ada cara didikan atau pemakanan. Tapi hari ini min nak kongsikan cara yang diajar oleh saudara kita, Ahmad Mhd Mhd Muhayadi, boleh kita amalkan buat anak-anak kita. Mungkin tidak berubah menjadi yang terbaik tetapi berubah menjadi lembut hatinya dan senang dibentuk.

13 cara ni mak ayah patut cuba amalkan.

1. Pastikan dia makan malam sebelum maghrib seperti yang Nabi SAW sarankan supaya mudah belajar waktu malam. Makan malam lepas maghrib buat anak mudah letih dan mengantuk bila belajar. Makanan hadam selepas 1 ½ jam makan. Jadi anak boleh belajar dengan berkesan dan fokus jika belajar 1 ½ jam selepas makan malam. Pastikan dia kurang makan daging merah, banyakkan daging putih seperti ayam dan ikan. Daging merah buat anak pemarah dan agresif serta mudah melawan cakap. Pastikan mereka makan buah SEBELUM makan nasi agar badan dapat serap Vitamin C yang ada dalam buah-buahan. Vitamin C membantu tenangkan fikiran anak di samping jaga kulit.

2. Banyakkan memeluk anak. Anak yang sering dipeluk akan tenang, kurang degil, rasa selamat dan disayangi serta tidak perlu nak buat nakal.

3. Pesan kepada anak untuk menghadap Qiblat semasa belajar atau mengaji, ini akan tingkatkan keberkatan dalam belajar.

4. Sebelum belajar, baca doa-doa penerang hati termasuk surah Al-Insyirah. Nabi suruh Ali RA baca surah Al-Insyirah untuk kuat ingatan, mudah faham, jadi tenang, mudah patuh arahan ibubapa dan tidak banyak meragam.

5. Letak pokok hidup, seperti pokok keladi air, di kanan dan kiri meja tempat anak belajar untuk bekalkan oksigen kepada otak anak semasa belajar.

6. Beri anak supplement yang dapat menguatkan minda, tenangkan emosi, lembutkan hati dan kuatkan daya ingatannya.

7. Bacakan di kepala anak: Al-Fatehah, ayar Qursi dan surah Al-Insyirah untuk rangsang otak dan memori anak dan jadikan dia anak yang tenang, baik akhlak, dengar cakap ibubapa dan pintar. Bacakan waktu malam semasa nak belajar dan waktu anak nak pergi tadika/ sekolah.

8. Elakkan anak memakai pakaian berwarna merah atau oren. Ikut kajian, warna merah dan oren akan rangsang anak jadi agresif dan hyperaktif.

9. Suruh anak tidur mengiring kekanan agar otak jadi lebih pintar, puas tidur dan ikut sunnah Nabi SAW.

10. Pastikan rezeki yang ibubapa terima benar-benar berkat dengan mengelakkan perkara haram dan syubahat serta keluarkan zakat pendapatan dan zakat-zakat yang berkenaan. Rezeki yang kurang berkat juga jadi punca anak jadi agresif, tidak dengar cakap ibubapa dan extra nakal.

11. Ibubapa baik pulih diri secara bersepadu agar Allah SWT ubah anak-anak jadi hebat dan cemerlang.

Prinsip hidup: Jika baik pulih diri kita secara bersepadu, Allah SWT akan ubah anak-anak dan semua orang di sekeliling kita. Juga, semakin rapat kita dengan Allah SWT, maka Allah SWT akan perbaiki hubungan kita dengan semua orang.

Mulai hari ini baik pulih diri secara menyeluruh dengan:

1. Jaga solat 5 waktu dan lakukan solat-solat sunat qabliah dan ba’diah untuk menampung segala kekurangan dalam solat-solat fardhu kita.

2. Solat taubat dan istighfar 70 kali sehari setiap hari. Lakukan juga solat hajat, istikharah dan tutup dengan solat WITIR setiap malam. Nabi SAW suruh kita untuk solat witir setiap malam sebagai pembalut kepada semua amalan kita setiap hari untuk dipersembahkan kepada Allah SWT.

3. Maafkan semua orang setiap malam sebelum tidur agar hati jadi bersih, badan sihat, wajah jadi anggun, doa dimakbulkan, semua orang sayang dan anak dengar cakap kita.

4. Untuk merangsang ahli keluarga supaya solat dan elok perangai, bacalah Surah Ibrahim (ayat 40). Ini memang doa khas untuk mohon agar diri dan keluarga jaga solat.

5. Baca Doa Pembuka 12 Pintu, Doa Membuang Sifat Negatif, Bismillah 5 dan Ayat Qursi. Pengalaman menunjukkan sesiapa yang mengamalkan doa-doa tersebut, maka orang bujang akan bertemu jodoh, suami isteri akan bertambah sayang, orang bergaduh akan jadi damai, selesai masalah, langsai hutang, anak-anak jadi hebat dan soleh, hilang perangai buruk seperti enggan solat, dan sebagainya.

6. Pagar diri dengan Al Fatihah and Surah 3 Qul, hembus tapak tangan dan sapu seluruh badan. Ini akan menghindar daripada gangguan manusia, binatang, jin dan sihir.

7. Lembutkan hati anak kita atau orang lain dengan Al Fatuhah, Surah Al-Hasyr (ayat 21-24), Surah Ta Ha (ayat 1-5), Ayat Qursi dan hembus ke badan, makanan, gambar atau pakaian yang sudah dipakai sebelum dicuci atau sekadar menghembus ke arah orang itu dari jauh.

8. Layan anak lebih baik daripada biasa agar dia rasa bersalah jika ingkar perintah ibubapa.

9. Setiap kali nak masuk rumah, pesan kepada semua ahli keluarga kita untuk baca Bismillah 3 kali, senyum, beri salam dan masuk dengan melangkah kaki kanan dahulu. Ini akan menghindarkan syaitan bernama DASIM daripada masuk ke kepala kita dan ganggu manusia supaya berkonflik, suami isteri supaya bergaduh hingga bercerai berai, anak-anak melawan ibubapa, anak-anak bergaduh sesama sendiri, anak-anak jadi extra nakal, dan sebagainya.

10. Setiap kali nak nasihati anak, nak suruh anak solat atau belajar, bacalah 3 Nama Allah: Ya ‘Aziz, Ya Jabbar, Ya Mutakabbir dan hembus ke arah dia jika masih jauh atau berdehem depannya jika sudah berhadapan. Ini akan melembutkan hatinya agar dapat mendengar cakap atau hujah ibu.

11. Jika terlalu sedih atau tertekan, bacalah 3 doa Nabi SAW:

Inna lillahi wainna ilahi rojiuun.
Ya Allah, aku redha dengan segala ujianMu, berilah aku pahala atas redha ini.
Ya Allah, aku ada masalah anak sukar nak dengar cakap ibubapa. Ya Allah, Kau bantulah selesaikan masalahku. Kau jadikan dia anak yang soleh, sabar, pintar, baik akhlak, mendengar cakap ibubapa, rajin belajar dan sebagainya. Insya Allah hati akan tenang dan doa akan dimakbulkan.

12. Baca Al-Fatihah, Ayat Qursi dan Surah Al-Insyirah dan hembus atas kepala anak kita setiap hari hingga aqil baligh. Ini akan membantu dia jadi anak yang soleh, pintar, berakhlak mulia dan taat kepada ibubapa.

13. Cuba nasihati anak semasa dia tidur dengan berbisik di telinganya atau sekadar bercakap dalam hati. Nasihatkan agar jadi anak yang baik, sopan santun, dengar cakap ibubapa, dan sebagainya. Ikut kajian dan pengalaman peribadi saya, jika kita istiqamah menasihati anak kita semasa mereka tidur, anak-anak insya Allah akan berubah menjadi anak yang baik.

Cuba amalkan selama 40 hari, kerana tabiat baru terbentuk dalam masa 40 hari. Insya Allah segala masalah anak yang keluarga anda hadapi akan selesai langkah demi langkah.

Selamat beramal dan moga berjaya, wassalam.

Sumber: Ahmad Mhd Mhd Muhayadi


‘Kalau Tidak Dapat Keredaan Suami, Sia-sia Kaya, Popular Atau Bahagia Di Dunia’ – Neelofa

Nama selebriti dan usahawan, Noor Neelofa tidak perlu diperkenalkan lagi memandangkan setiap yang dilakukan olehnya sering mendapat perhatian ramai di media sosial.

Baik dari segi penampilan terkini, mahu kisah peribadinya, ada sahaja hal kurang enak didengari tidak kiralah masih bujang atau sudah berkahwin bersama Pencetus Ummah (PU) Haris Ismail.

Terbaharu, Neelofa memberitahu dia kini lebih mengutamakan suami dan keluarga berbanding kerjaya dan bisnes yang diusahakannya.

Neelofa berkata demikian ketika hadir dalam satu sesi temu bual bersama Ria X In Person bagi menjawab semua soalan yang diajukan kepadanya terutama melibatkan kerjaya dan kisah peribadinya.

Dalam temu bual tersebut, Neelofa menegaskan salah satu kunci untuk masuk ke syurga adalah seorang suami.

“Semua orang kena faham konsep ini, saya pun banyak belajar benda baru. Sebaik sahaja momen akad nikah dan jadi seorang isteri, keutamaan dan keredaan awak adalah suami. Kunci masuk syurga adalah suami,”ujarnya.

Neelofa berkata, sekiranya dia lebih mementingkan populariti atau utamakan keluarga, adalah lebih baik tidak menjadi isteri.

“Jadi, kalau kata nak pentingkan kemasyuran atau kerjaya lebih daripada suami, maksudnya baik tak payah jadi isteri. Sebab akan tarik awak ke neraka lebih pada yang lain-lain.

Artikel Berkaitan

“Saya kena tahu apa keutamaan saya. Kalau tidak dapat keredaan suami, sia-sia sahaja kaya ke popular atau bahagia di dunia. Kita tidak akan bau syurga sekalipun,”ujarnya.

Ujarnya lagi, perkara utama yang perlu dilakukan oleh seorang isteri adalah taat, bahagiakan suami serta menuruti perintahnya.

“Jadi, saya fikir setiap hari kerja sana sini, tetapi suami tak reda, gembira dan bahagia. Tiada gunanya juga.

“Selesaikan hak suami dulu, baru saya fokus dengan hal-hal lain,”jelasnya lagi.

Sementara itu, Neelofa turut mengakui suaminya sukar untuk menyesuaikan diri dalam dunianya selepas mereka berdua mendirikan rumah tangga.

“Saya boleh nampak bukan senang untuk Haris menyesuaikan diri dengan dunia saya. Masa awal perkahwinan pun dah jadi perhatian sekali dengan honeymoon. Back to back jadi. Itu dah jadi satu proses untuk dia menyesuaikan diri,” katanya.

Mesti Baca :


“Menunggu Kepulangan Yang Tak Akan Pulang.” Baru 3 Hari Habis Pantang, Suami Pula Meninggal Dunia, Kisah Wanita Ni Bikin Sebak!

Berat mata memandang, berat lagi bahu memikulnya. Kegembiraan menyambut orang baru dalam keluarga kini bertukar duka apabila suami yang disayangi pergi buat selama-lamanya.

Lebih memilukan, sang suami pergi selepas tiga hari wanita ini menamatkan tempoh berpantang.

Akur dan reda dengan ujian yang diberikan oleh Allah swt, inilah perkongsian duka Yang dikongsikan oleh seorang wanita dikenali sebagai Jueazur menerusi aplikasi TikTok.

Menerusi video pendek dikongsi oleh wanita ini, memaparkan kenangan-kenangan bersama Allahyarham suaminya dan dia pada masa yang sama turut berterima kasih atas doa yang dikirim oleh orang ramai.

“Terima kasih pada yang mendoakan arwah suami saya. Semoga doa itu diangkat Allah SWT. Semoga syurga buat suami saya. Esok Jumaat 1/4 genap 29 hari dia pergi. Allah sayang sebab tu Allah uji. Terima kasih.

Malah isterinya juga tidak menceritakan asbab suaminya meninggal dunia dan dia bersangka baik dengan setiap aturan Allah S.W.T. Namun ada saudara terdekat mengatakan arwah meninggal akibat buatan orang.

“saya tlong jwp..manusia klu dah hati hitam mmg kjm.mcm2 blh buat.ini adik ipar sy.al fatihah u arwah.🥺


Pizza ‘Tak Membazir’ Semudah ABC, Siap! Aktiviti Hujung Minggu Bersama Keluarga Tercinta

Dihujung minggu ni ramai yang bercuti, mungkin ada yang ingin melakukan aktiviti meluangkan masa dengan anak-anak, anda boleh cuba ‘main’ masak-masak macam ni pasti menyeronokkan!

Kali ini kita masak ala-ala ‘western’ saja, Bila disebutkan makanan barat ni mesti ramai yang menyangka bahannya yang ‘kayangan’. Tapi jangan risau, kali ini kongksikan respi Pizza Cup yang mana bahan-bahan dia mudah untuk didapati serta ‘low budget’ pun boleh buat yaa.

Kali ini kita guna Air frYer saja, sebab lebih mudah dan pantas. Kalau buat dalam cup sebab lebih jimat tau sebab kita dah bahagikan siap-siap bahagiannya, senang boleh terus ambil seorang satu cup. Tak risau sebab anak tak perlu bergaduh dah, Kebiasaanya pizza biasa perlu potong dan dikhuatiri bahagian yang tak sama besar saiznya dah satu hal! bergaduh pula anak kita nanti. hehehe

Hidangan ini anggaran dapat dalam 8 cup.

Bahan-Bahan

2 biji telur

3 keping roti (potong cube)

2 btg sosej

2 sb butter (cairkan)

2 sb sos spahetti

5 sb susu cair

1 sb mayonis

Cara-cara

campur semua bahan, masukkan dlm papercup.

Kemudian tambah:

2 keping cheddar cis (sekeping potong 4)

nak tambah cis mozarella pun sodap

sedikit oregano (hiasan atas cis)

Bakar suhu 160’c selama 10minit di Air fryer

Ting!

Siap!

mudah bukan? memang tak sampai 5 minit pun pembuatannya. Anak kita mesti suka buat aktiviti seperti ini. Perut kenyang, hati jadi senang. Selamat mencuba semua!


“Dua-Dua Iras Wajah Arwah.”  Tak Sempat Rasa Pelukan Ibu, Lelaki Ini Kongsi Anak Kembar Seiras Wajah Arwah Isteri!

Kisah seorang ibu muda yang meninggal dunia akibat kompikasi selepas melahirkan cahaya mata kembarnya pernah tular sebelum ini.  Kini, sudah hampir dua bulan Siti Nur Nasuha Shafie, 23 tahun pergi dijemput menghadap Ilahi.

Kehilangan ]isteri tersayang buat selama-lamanya memberikan tamparan hebat buat suamiya Syazwan Najmi Zulkarni yang tidak menyangka kegembiraan bakal bergelar ibu dan ayah berakhir dengan tragedi akibat komplikasi selepas melahirkan bayi kembar perempuan mereka.

Arwah yang melahirkan bayi kembar perempuan pada 31 Mac tidak sempat menatap kedua cahaya mata sulung kerana berada di Unit Rawatan Rapi (ICU).

Terbaru, bayi kembar perempuan pasangan ini iaitu Medina Safiya dan Medina Sofiya membesar dengan sihat dan membaik walaupun dilahirkan dengan keadaan pra-matang sekitar bulan Mac lalu. Malah, kedua-duanya dikhabarkan semakin montel dan raut wajahnya mereka mula menyerupai arwah ibu mereka.

“Perasaan bergelar ayah itu sangat istimewa dan saya tidak sabar menunggu kembar ini boleh bercakap. Pengorbanan arwah isteri cukup besar kerana membolehkan saya bergelar seorang ayah dan saya tak akan sia-siakan setiap detik manis bersama si kembar kami,” ujar Syazwan Najmi, 23, berkata, tumbesaran puteri kembar, Medina Safiya dan Medina Sofiya semakin baik.

Menurutnya, kedua-duanya juga ada iras arwah isterinya, Siti Nur Nasuha Shafie, 23, yang sudah dua bulan meninggalkan mereka buat selama-lamanya.

Syazwan Najmi berkata, sambutan Hari Bapa tiga hari lalu diraikan tapi hanya untuk bapa serta bapa mentuanya saja.

“Saya ada membeli dua kek yang dihadiahkan kepada ayah dan bapa mentua sempena sambutan itu dan untuk saya tiada apa-apa kerana tiada siapa yang mengucapkannya (hari bapa).

“Tidak mengapa kerana ucapan tidak penting sebaliknya perasaan bergelar seorang ayah itu yang sangat istimewa,” katanya.

Menurutnya, sejak dibenarkan membuat lawatan, ahli keluarga dan kenalan tidak putus menziarah si kembarnya dan rata-ratanya meluahkan simpati dengan nasib mereka yang membesar tanpa kehadiran ibu dan tak kurang yang ‘mencuba nasib’ ingin menjadikan mereka sebagai anak angkat.

“Buat masa sekarang kedua anak ini dalam jagaan keluarga saya dan mentua secara bergilir kerana rumah kami tidak jauh antara satu sama lain.

“Bagaimanapun mereka lebih kerap berada di rumah mentua kerana saya bekerja bersama mak dan ayah di sebuah kantin hospital di Tumpat namun jika terasa rindu saya boleh pulang menjenguk mereka bila-bila masa,” katanya sambil memberitahu masih meneruskan rutin mingguan dengan menziarah pusara isterinya setiap pagi Jumaat.

Sementara itu, ibu mentuanya, Maharani Abdul Rahman, 43, menyifatkan kehadiran kembar perempuan itu satu anugerah yang tidak ternilai di sebalik kehilangan anak keduanya itu.

Dia yang memiliki lima anak dan semuanya perempuan tidak keberatan menjaga dua cucunya itu kerana boleh melepaskan rasa rindu terhadap arwah Siti Nur Nasuha.

“Pemergian (arwah) Nasuha agak memang mengejutkan tapi kami reda kerana itu adalah asbab kematiannya dan dia meninggalkan dua cahaya mata yang comel ini sebagai amanah untuk kami yang tidak akan disiakan,” katanya.


“Mata Grey, Mata Mak Dia!”. Peminat Teruja Keunikan Anak Emma Maembong

Sejak melahirkan anak sulung pelakon cantik, Emma Maembong telah berkongsi beberapa wajah anak kesayanganya di instagram miliknya.

Terbaru semalam, pelakon berusia 28 tahun ini yang masih dalam tempoh berpantang sekali lagi berkongsi gambar anak lelakinya.

Lebih teruja, apabila wajah kecomelan anak lelakinya jelas terserlah apabila keunikan mata yang berwarna seakan kelabu.

Perkongsian itu sempena photoshoot pertama buat anaknya sejak lahir pada 8 November lalu.

CANTIKNYA MATA

Menjengah ruangan komen, rata-rata peminat memuji keunikan mata cahayamata pasangan ini.

Walau bagaimanapun, setakat ini Emma dan suami masih belum mendedahkan nama bayi pertama mereka.

Untuk makluman Emma dan pasangannya, Muhammad Shazli Azhar mendirikan rumah tangga pada 19 Februari 2020.